Mesin Basuh Kotor? Ini Cara Paling Berkesan Untuk Cuci. Modal Tak Sampai RM 5

Bagi anda yang memiliki mesin basuh, pastinya anda akan perasan kotoran seperti tisu berderai di dalam mesin basuh anda dan ada kalanya melekat di baju yang sudah dicuci.

Itulah kotoran yang terdapat dalam mesin basuh anda. Bagi menghilangkannya, anda perlu mencuci ‘drum’ mesin basuh. Untuk membersihkannya, anda terpaksa berbelanja dengan modal yang besar sehingga ratusan ringgit.

Kini anda tidak perlu bimbang lagi kerana terpaksa mengeluarkan belanja yang besar jika mahu membersihkannya kerana terdapat solusi lain yang lebih menjimatkan.

Tak sampai RM 5! Namun ianya sangat berkesan. Bukan itu sahaja, kaedah terbaharu ini juga amat mudah untuk dilakukan.

Apa yang perlu anda lakukan, hanyalah mendapatkan serbuk ‘Washing Machine Cleaner’ di Eco Shop. Bagi yang baru pertama kali mahu membasuh mesin basuh, anda disaran untuk menggunakan 2 paket serbuk ‘Washing Machine Cleaner’ yang hanya berharga RM4.80 bagi kedua-duanya.

Apa yang perlu anda buat adalah:
* Rendam mesin basuh anda semalaman dan masukkan serbuk pencuci yang telah dibeli tadi.
* Pada keesokan harinya, anda dapat melihat habuk-habuk berkeladak terapung.

* Keluarkan habuk-habuk tersebut dengan gayung.
* Masukkan air sekali lagi dan spin untuk menghilangkan habuk-habuk kecil yang masih tertinggal.

Penggunaan serbuk pencuci ini sememangnya berkesan. Ramai yang sudah mencubanya.

Lakukan setiap 3 bulan sekali.

Selamat Mencuba.

[TIP KEWANGAN]


Soal Nafkah, Isteri Jangan Terlepas Pandang. Ikuti Peringatan Peguam Syarie Ini.

Ramai para suami menganggap soal nafkah sebagai perkara remeh. Mana taknya, kebanyakkan kes yang dibawa ke mahkamah adalah berkaitan dengan soal nafkah. Inilah yang dijelaskan oleh peguam syarie, Nurain Akma Khairunnisa menerusi facebook Peguam Syarie Nurain. Dalam hujahnya, beliau mengaitkan kesempitan hidup akibat sikuk map mengabaikan nafkah isteri yang membuatkan rezeki makin menghimpit. Dalam pada itu, beliau menasihati para isteri boleh memohon menuntut nafkah ketika dalam perkahwinan untuk mengelak tunggakkan nafkah apabila bercerai. Moga para isteri tidak terlepas pandang hal ini.

IKUTI PERKONGSIAN INI.

NAFKAH ISTERI.

Kebanyakkan klien yang menghubungi saya, dalam 10 orang, mesti ada 5 orang yang mengatakan keperluan rumah tangga, itu ditanggung oleh isteri. Gaji suami tak tahu ke mana pergi. Kalau ada pun kena minta baru dapat itu pun setakat RM 50 dan RM 100. Nak beli apa bang? Kalau duit macam tu? Boleh tahan berapa lama je tu? End up, isteri yang berhempas pulas nak kena tambah duit belanja dapur.

Ada pulak yang bagi duit RM300 sebulan, tapi tak bagi pulak nafkah diri. Dalam tu la semua keperluan anak, keperluan bini, keperluan dapur, semua duk guna yang tu. Tu belum yang minta duit minyak , duit rokok lagi.

Hakikatnya, kesempitan rezeki itu tidak berpunca dari gaji, tapi cara perbelanjaan. Nafkah isteri tak terjaga dan hak isteri dinafikan. Menyimpan duit itu penting, tapi harus mengenalpasti dan menimbangtara apa yang lebih penting.

Janganlah mudah2 cakap tak mampu. Saya pernah nampak orang lelaki buat dua tiga kerja semata-mata nak bagi anak bini makan. Inisiatif dia nak tambah pendapatan nak selesaikan anak bini.

HAK ISTERI KENA JAGA

Hak isteri harus dijaga. Belanja yang paling bagus adalah kepada isteri. Setiap duit yang kita belanjakan kepada isteri adalah sedekah. Semakin banyak kita bersedekah, semakin murah rezeki. Tak percaya? Cuba dulu…

Nabi SAW bersabda;
“Satu dinar yang engkau belanjakan untuk perang di jalan Allah SWT dan satu dinar yang engkau belanjakan untuk isterimu, maka yang paling besar pahalanya ialah apa yang engkau berikan kepada isterimu.” (HR. Bukhari-Muslim)

Kalau nafkah isteri zahir dan batin terjaga, urusan rumah tangga pasti aman dan damai. Cuba dulu berikan wang belanja untuk isteri, untuk kegunaan peribadi beliau, nak beli barang solek (mekap) ke, baju baru ke, kasut baru ke, barang kemas ke, dan bukan hanya wang dapur semata.

Isteri kita tu manusia. Tentu ada minatnya juga. Macam para suami ada yang banyak menghabiskan duit utk kegemaran masing-masing, modified kereta la, beli barang2 game la, kumpul jersi la. Dari keluar ke kedai Mamak, belanja kawan-kawan, baik kita belanja isteri dulu. Dah setel urusan isteri, barulah boleh nak belanja orang lain. Belanja ahli keluarga dulu sebaiknya, baru kawan-kawan.

Pesanan ringkas: jgn hairan kalau kita cakap kita kerja bagai nak gila tapi pelik semua masih tak cukup.. Ada ja duit kena keluar, tayar bocor la, kereta rosak la, anak sakit la. Kalau kita muhasabah balik, salah satu sebabnya kau kedekut dan berkira dengan isteri.. kau kedekut pada tanggungjawab & amanah kau.. isteri tak mintak RM 5000sebulan pun.. bagi setakat kemampuan je.. bg RM50 sebulan pn bini dh suka teramat asalkan semua keperluan rumahtangga ditanggung beres..kalau dapat bonus boleh bagi lebih sikit kan.

NAFKAH ISTERI TU ASING, TAK CAMPUR DENGAN DUIT KEPERLUAN DAPUR.

Ingat ya, keperluan isteri tu tanggungjawab suami.. nafkah untuk isteri tu asing ye.. tak termasuk skali duit beli keperluan dapur.
.
Utk para isteri yang nak tuntut nafkah isteri ni, boleh mohon dalam perkahwinan ye. Jangan nanti bila dah nak bercerai baru nak buat tunggakkan nafkah sedangkan masa kahwin dah boleh minta.

Bukan apa kalau dah bercerai baru nak ungkit tunggakkan nafkah yang dah bertahun-tahun, akan menyusahkan mahkamah dan para isteri sebab nak letak anggaran berapa, jumlah berapa, untuk satu-satu keperluan dan macam mana kita nak buktikan di mahkamah.

Akhir sekali, renung-renungkan dan selamat bermuhasabah.


Cara Betul Goreng Ayam. Confirm Isinya Tiada Darah. Serius Patut Cuba!

Ayam goreng antara menu kegemaran anak-anak atau dengan kata lain hidangan yang ‘wajib’ ada di atas meja. Menggoreng ayam tidak susah, namun untuk memastikan ia benar-benar masak ada kala ia menjadi masalah buat si ibu. Terutama sekali jika anda mahu ia lebih garing , malangnya  isi masih berdarah.

Bagi memastikan ayam yang digoreng masak sempurna di bahagian isi memang ada cara tertentu yang harus dilakukan.

Bermula daripada proses membersihkan ayam hinggalah teknik menggoreng, semua ada petuanya. Jom semak.

1.    Kelar dan kukus seketika

Cuci bersih ayam dan jangan lupa untuk kelar-kelarkan ia terutamanya pada bahagian paha ayam. Kemudian perasakan dengan garam dan kunyit dan kukus seketika.

2.    Gunakan minyak yang banyak

Sediakan kuali yang bersesuaian dan isi dengan minyak yang banyak. Pastikan semasa menggoreng, ayam tenggelam di dalam minyak sepenuhnya.

3.    Masak  bahagian yang sama

Asingkan bahagian berdaging dengan bahagian bertulang dan masak mengikut kumpulan yang telah dibuat tadi. Contohnya, jika bahagian berdaging dimasukkan ke dalam kuali, maka pastikan semua bahagian berdaging digoreng serentak.  Kemudian diikuti menggoreng bahagian bertulang pula sehingga habis. Ini untuk pastikan ia masak sekata.

4.    Pastikan api sederhana

Jangan sekali-kali menggunakan api yang besar untuk memendekkan waktu menggoreng. Memanglah ayam digoreng akan nampak kekuningan dan garing di bahagian luar namun bahagian isinya pasti tidak akan masak sempurna.  Sebaiknya gunakan api sederhana.


“Tak Perlu Nak Tunggu Lama-Lama.” 2 Bulan Kenal & Telefon Jadi Penghubung, Kini Zizi Kirana Sah Isteri Yusuf Bahrin!

Tiada  sebarang kontroversi antara mereka, bahkan hubungan merpati sejoli ini tidak dapat dihidu oleh sesiapa termasuk media.

Hari ni tanggal 19 September 2021, pasangan ini selamat diijabkabulkan sebagai suami isteri yang sah.

Dengan sekali lafaz Zizi atau nama sebenar Nur Fazelah @ Zizie Mad Tahil, 36, sah bergelar isteri kepada Yusuf Bahrin, 29.

Pasangan ini dinikahkan oleh Imam Masjid Usamah Bin Zaid, Murshidi Abd Hamid berwakil walikan bapa Zizi sendiri, Mad Tahil.

Majlis pernikahan diadakan secara tertutup mengikut prosedur operasi standard (SOP) yang ditetapkan kerajaan dan hanya dihadiri oleh keluarga terdekat.

Penyanyi lagu Eh ini menerima mas kahwin senaskah Al-Quran, sebentuk cincin dan seutas gelang tangan, manakala wang hantaran pula tidak didedahkan.

Anggun dalam persalinan Hitam klasik rekaan Shanell Harun, Zizi ditatarias oleh jurusolek terkenal Datuk Alha Alfa.

Usai pernikahan, pasangan pengantin meluahkan rasa syukur majlis akad nikah mereka berjalan dengan lancar dan dipermudahkan.

“Alhamdulillah syukur semuanya berjalan lancar… kalau nak tahu hari Jumaat lepas baru kami dapat tarikh dan lokasi nikah.

“Semuanya dilakukan saat-saat akhir! Syukur pernikahan kami ini dipermudahkan… doakan semoga perkahwinan ini diberkati dan kekal sampai ke Jannah.

“InsyaAllah kami merancang untuk mengadakan dua majlis resepsi iaitu di Sabah dan kampung halaman Yusuf di Melaka pada Disember depan,” kata Zizi kepada mStar.

Berkongsi mengenai perkenalan mereka, Zizi berkata dia mula mengenali Yusuf ketika rakaman program All Together Now Malaysia (ATNMY) awal tahun ini.

Mereka mula serius mengenali hati budi masing-masing kira-kira dua bulan lalu sebelum mengambil keputusan meneruskan fasa hubungan ke alam perkahwinan.

“Pertama kali jumpa kenal Yusuf semasa rakaman program ATNMY, masa tu kami tak bertegur pun, masih belum ada perasaan… sehinggalah selepas raya Aidilfitri lalu, dia menghubungi saya dan kami mula berkawan.

“Saya selesa berkawan dengannya dan nampak dia ikhlas dalam perhubungan ini… hujung bulan Ogos kami rancang untuk terus berkahwin. Alhamdulillah keluarga pun merestui hubungan kami ini, jadi rasanya tak perlulah nak tunggu lama-lama!

“Sejujurnya sepanjang perkenalan ini, kami hanya berjumpa beberapa kali sahaja kerana Perintah Kawalan Pergerakan. Kami lebih banyak berkomunikasi menerusi telefon bimbit dan media sosial,” ujarnya.

Ditanya mengenai cahaya mata, Zizi berkata dia dan Yusuf bersedia menerima zuriat dalam masa terdekat.

“Kalau ada rezeki anak, kami terima seadanya. Kalau ada dua anak pun dah cukup!

“Tiada perancangan bulan madu sebab Isnin ini saya dah bekerja macam biasa… cuma kita ada rancang untuk tunaikan umrah bersama selepas sempadan negara dibuka,” katanya.


’Lihat telefon Isteri Kalau Baterinya Habis, Tolong Caskan.’ Benda Mudah Tapi Buat Rasa Bahagia.

Bahagia rumahtangga itu datang pelbagai cara. Jika sentiasa saling menghargai, memperbaiki diri dan melengkapi antara satu sama lain segalanya mudah dalam menguruskan rumahtangga.

Menarik tentang coretan ini, mengisahkan seorang lelaki biarpun nampak tidak kerap tidak berada di rumah mencari rezeki namun, perkara mudah didepan mata cakna buat dirinya agar isteri rasa dihargai.

Ikuti perkongsian ini

“Saya tak banyak sangat tolong isteri saya di rumah kerana saya banyak habiskan masa kerja di luar. Beliau suri rumah dan jaga ke lima-lima anak saya.”

Beliau duk nasihatkan saya tentang bagaimana rezeki kita ini masuk melalui kita ini ringan tangan dan ringan tenaga kepada isteri.

Beliau merupakan tokoh usahawan yang sering kita jadikan contoh sebagai peniaga yang merendah diri walau sudah kaya raya. Saya pohon berkali-kali untuk letak nama beliau dan gambar kami bersama, namun beliau tak izinkan, anak dan isterinya juga sama tak benarkan. Saya akur sahajalah kerana mereka masih beri saya bercerita.

Saya pelik juga apabila beliau kata beliau tak tolong sangat di rumah, jadi mengapa mahu nasihatkan saya begitu. Rupanya beliau cakap benda mudah sahaja:

“Apabila kita bangun awal, kita cucilah tandas itu sendirian. Sudah siap semua, kejutkan isteri untuk solat subuh.

Selepas solat, lihat telefon dia kalau baterinya dah nak habis, tolong caskan.

Biasanya isteri saya dah siapkan baju semua. Saya akan ambil, pakai. Kemudian hanger saya letak di tempat yang beliau biasa menggosok baju. Saya suka sekali waktu dia bangun ke tandas, saya pula dah siap mandi, saya akan kemaskan katil.

Kalau saya dah nak pergi kerja, saya make sure saya yang hulur tangan kepada dia. Bukan dia yang beriya datang kepada saya, dia sedang sibuk dengan anak-anak, jadi saya perlu bantu dia untuk dapat “salam” saya. Itu semua kunci rezeki kita semua.

Saya suka telefon dia waktu nak balik ke rumah. Saya akan tanya dia masak atau tidak, kalau dalam 6.30 petang dia belum mula masak, maka saya tahu dia tak sempat kerana uruskan anak-anak, jadi saya kata tak apa saya beli sahaja untuk semua. Dan dia sangat happy.

Waktu kita mula berniaga atau buat apa sahaja, jadikan semua ini rutin sampai kita tak perasan kita dah lakukan benda sama berpuluh tahun. Kita tak sedar yang Allah beri kita lebih banyak apabila kita lakukan semua ini.

Isteri adalah hati sebuah rumah. Kalau kita tak jaga, dia takkan beri positiviti rumah itu, ia mesti disusun dan disempurnakan dengan banyaknya sistem sokongan kiri kanan depan belakang.

Kita yang tentukan bagaimana kita nak jemput rezeki masuk ke rumah kita. Jadi buatlah baik dengan pasangan masing-masing, jadi suami, jaga isteri. Jadi isteri, jaga suami.”

Begitulah.

Sumber: Khairul Hakimin Muhammad


Anak Suka Menjerit Bukan Suka-Suka, Ini Sebabnya Ibu Ayah Kena Tahu.

Anda mungkin pernah menyaksikan situasi ini: Sebuah keluarga dengan anak kecil yang suka menjerit sekuat-sekuatnya di khalayak ramai.

Naik geram dibuatnya! Sungguh mencabar tugas ibu bapa dalam mendidik anak-anak.

Jadi begiini cara untuk mengendalikan anak sebegini. Ikuti perkongsian ini.

Anak suka menjerit

Anak kuat menjerit sebab dia senang triggered! Bukan dia suka-suka nak jerit tapi yang sebenarnya dia sendiri tak dapat nak kawal kotak suaranya.

Terutamanya bila dia rasa 5 emosi besar ni :
– marah
– sedih
– gembira
– takut
– terkejut

Automatik, dia akan triggered dan terus menjerit secara spontan.
Anak tak salah pun sebenarnya, ia di luar kawalan, tapi dia selalu rasa bersalah. Ini pasti!
Sebaiknya kita didik anak cara untuk meluahkan emosi dengan betul. Itu lebih baik.

1 – Kenalkan anak dengan 5 emosi utama.
Boleh guna mimik muka, buat muka dengan emosi berbeza-beza dan minta anak teka. Anak lebih senang belajar guna bahasa tubuh berbanding kata-kata.
Boleh juga jadikan games cuba teka emosi ibu hari ini. Hihi

2 – Ajar anak labelkan emosi dia
Bila dia jerit kita buat-buat tanya dia,
“Abg marah ke sebab ibu kata tak boleh main luar?”
Lama-lama nanti anak sendiri pandai ucap bila dia rasa marah. Silap hari bulan, dia tak jerit lagi dah.

3 – Latih anak tenangkan dirinya sendiri
Tips 1 : Bila marah boleh ajar anak urut dadanya dari atas ke bawah. Ulang sampai tenang.
Tips 2 : Tarik nafas 4-4-4 ( 4 saat sedut, 4 saat tahan, 4 saat hembus ) – ulang sampai tenang
Tips 3 : Satu lagi teknik grounding ialah peluk diri sendiri seerat-eratnya sampai rasa tenang.
Senang je.

Tak susah pun sebenarnya nak handle anak yang kuat menjerit ni, kita ajar dia kawal emosi dengan sendiri jerit dia pun terkawal.
Yang penting, bila anak kuat menjerit kita jangan cepat triggered pula. Naya sungguh la gitu.

Anak menjerit, kita menjerit. Siapa pula yang nak tenangkan. Aduhai..
Sebab tu la kita sebagai ibu ayah kena mahir dulu skil kawal emosi ni, baru la senang nak tenangkan diri sendiri dan tenangkan anak.
Wallahu A’lam,

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Anak Mengikut Tingkah Laku Kita, Bukannya Nasihat Kita.

Hari-hari kena nasihat  anak jangan makan makanan segera, jangan asyik main telefon dan tonton televisyen. Tapi semuanya bagaikan mencurahkan air atas daun keladi. Anak tetap tak dengar nasihat.

Boleh dapat penyakit ‘stress’ jika semua anak-anak buat tak tahu. Namun menurut  terapi ini, puan Maryam Jamadi situasi ini berlaku ekoran sikap ibu bapa itu sendiri.

Ikuti penjelasan selanjutnya oleh Puan FB Maryam Jamadi,Pediatric Occupational Therapist mengenai hal ini.

PERSEKITARAN

Kita larang anak makan makanan ringan tapi dalam masa yang sama kita makan depan mereka.
Kita larang anak merokok, tapi dari anak masih bayi kita dah hembus asap rokok depan mereka.
Kita marah anak mencarut atau cakap perkataan tak elok, tapi kita senang-senang mencarut depan anak dalam kereta bila kereta lain tak bagi signal.
Kita nak anak belajar pandai, tapi kita 24 jam menghadap gadget bila anak tanya soalan kita tak layan.
Kita nak anak menghafaz Al-Quran, tapi kita dalam masa setahun berapa kali sahaja membaca Al-Quran.
Kita nak anak rajin mengemas, tapi dari kecil bila anak nak “tolong” mengemas kita marah.

PENDIDIKAN AWAL BERMULA DIRUMAH

Pendidikan awal anak sebenarnya bermula dari lepas lahir dan dari dalam rumah. Terutamanya semasa anak bawah 7 tahun, dimana segala benda yang dipelajari adalah melalui PERSEKITARAN.

“Persekitaran” pula ada banyak komponen yang bertanggungjawab kerana pada mulanya anak belajar melalui meniru bukannya melalui bahasa atau nasihat. Terutamanya:

1. Penglihatan (perbuatan orang sekeliling).
2. Bunyi sekeliling (perkataan yang didengari anak).

Semasa anak 7 tahun kebawah juga, anak belum reti membezakan benda baik dan buruk. Apa yang dilihat atau didengar akan dirasakan benda normal dan baik.

Nasihat saya dan peringatan kepada diri sendiri juga, hati-hati dengan persekitaran anak kita.
Hati-hati dengan apa yang anak lihat dan dengar terutamanya 7 tahun ke bawah.

Semakin maju dunia, semakin mencabar dalam mendidik anak. Semoga anak-anak kita sentiasa dilindungi oleh-Nya.

Moga perkongsian ini memberi manfaat bersama untuk mendidik anak-anak. Nyata, bukan mudah bergelar ibu bapa.Anda kena tunjuk sikap yang postif kepada anak ye.

Sumber: FB Maryam Jamadi
Pediatric Occupational Therapist


“Ayah Mereka Telah Dirampas.” Ibu Syamsul Yusof Luah Kecewa

Kala konflik rumah tangga melibatkan pelakon Puteri Sarah Liyana bersama pengarah sensasi, Syamsul Yusof masih belum menemui nokhtah.

Media juga melaporkan Syamsul Yusof kekal tenang mahu fokus pembikinan The Original Gengster yang bakal di terajui oleh pelakon-pelakon terkenal.

Sementelah itu,difahamkan Datuk Yusof Haslam sudah memujuk menantunya, Puteri Sarah itu untuk menimbangkan semula keputusan menfailkan perceraian terhadap anaknya, Syamsul Yusof.

Terkini,  ibu kepada Syamsul Yusof iaitu Datin Patimah Ismail pula beberapa jam lalu menerusi satu hantaran di IG Story meluahkan rasa kecewa sekali lagi melihat rumahtangga anak dan menantu kesayangannya tiada kebahagiaan lagi.

Hati ibu mana yang tidak sebak melihat anak dan menantu seakan mula mencari haluan masing-masing.

“IBU MEREKA DITINGGALKAN KERANA PEREMPUAN ITU”

Ayah mereka telah dirampas oleh perempuan yang kejam. Ibu mereka ditinggalkan kerana perempuan itu. Laknatlah hidupnya!

Sebelum menerusi beliau memaklumkan tidak merestui perkahwinan kedua anaknya itu. Bahkan di dalam posting sebelumnya ini, memaklumkan perkahwinan Syamsul dan Puteri Sarah mendapat restu sepenuhnya dari keluarga.

Untuk rekod, Puteri Sarah dan Syamsul mendirikan rumah tangga pada 8 Mac 2014 dan dikurniakan dua cahaya mata, Syaikul Islam yang berusia lima tahun dan Summayah, tiga tahun.

Sumber: IG Datin Fatimah Ismail


“Pandai fiderman Solat, Part Betulkan Kopiah Tu Lucu.” Kecomelan Jebat Jayden Solat Berjemaah Raih Pujian, Sejuk Hati Tengok!

Gelagat si kecil bernama Jebat Jayden ini sering mencuri perhatian ramai. Ada sahaja kaletahnya yang mencuit hati, lebih-lebih lagi percakapan dan loghatnya sentiasa mencuit hati.

Anak kepada Noor Nabila dan  Sharnaaz Ahmad ini meraih perhatian warganet menerusi rakaman terbaru ditiktok yang dimuatnaik apabila ibunya.

Menerusi video tersebut, kelihatan mereka sekeluarga sedang menunaikan solat berjemaah. Video yang berdurasi 17 saat itu memperlihatkan Jebat turut sama berjemaah dengan ibunya Nabila dan juga ayah tirinya, Engku Emran. Lucunya gelagat Jebat yang dilihat beberapa kali asyik membetulkan kopiah yang dipakai.

Adat si kecil memang suka memerhati, sepanjang solat juga dia berkali-kali menoleh ke arah ibu dan ayahnya yang sedang kusyuk solat di sebelah.

“Alhamdulillah fiderman pandai solat #jebatjayden #fypシ゚viral #fyp,” kongsi Nabila.

Sememangnya anak-anak seusia Jebat walaupun masih kecil namun sifat ingin belajar  menebal dalam diri.

Begitu juga dengan Jebat, nampak comel kan apabila mahu mengikut  ibu dan ayahnya solat. Lebih-lebih lagi ketika nak sujud, sampai terlentang atas sejadah untuk sujud. Lucu betul gelagatnya.

Video yang dikongsikan Nabila menerusi akaun Tik Tok miliknya itu berjaya meraih 80 ribu jumlah tontonan daripada warganet.

@makchaqhaluih:🤣🤣🤣Sampai meniarap. . Sampai kesudah dok betulkan kopiah.

@Raihana ash burn:semoga jebat jayden mmbesar jd anak yg soleh, pnyejuk hati mummy babah & ayah, anak yg taat dan mudah mendengar kata & rajin solat. aamiin 🤲🏻

@𝙅𝙖𝙮🖤:lain kali nak soyat…sila gam kopiah tu fiderman😬bergaduh dgn kopiah sampai ke sudah😂

@HanizaG1:Alhamdulillah sejuk hati tengok family ni.. insyaallah jebat akan jadi makmum yg baik nanti

@cuhasyusyuhasyuhada:ayah cakap “solat jemaah, susah macam mana pun Allah akan tolong.. solat je jemaah hari2.. insyaallah Allah akan tolong kita..”

@Hanifazura Ismail:kelakar lh jebat ni😂😂..smpai kesudah kopiah x bg kerjasama😂😂😂

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Benarkah Minum Air Kelapa Akibatkan Fungsi Ubat Berkurang. Ikuti Penjelasan Pakar Ini.

Masih ingat lagi ketika masih kecil, jika demam, air kelapa akan dijadikan minuman penyejuk badan. Bukan itu sahaja, airr kelapa dikatakan sebagai penawar untuk penyakit.

Malah ada juga mengatakan, air kelapa tidak boleh diminum ketika makan ubat. Ia dipercayai mengakibatkan fungsi ubat berkurang.

Sejauhmanakah kebenaran hal ini telah dijelaskan oleh pakar Dr Fatimah Salim melalui grup Makmal Makanan (MaMa).

Ikuti perkongsMiannya.

Ada ahli Maa yang bertanya mengenai potensi air kelapa dalam mengurangkan fungsi ubat. Soalan ini sebenarnya merujuk kepada tindakbalas ubat yang dimakan bersama dengan komponen kimia dalam air kelapa.

Baiklah… untuk menjawab soalan ini, kita harus ambil tahu kandungan kimia dalam air kelapa itu sendiri untuk memastikan kebarangkalian berlakunya tindakbalas komponen kimia atau fungsi badan untuk terganggu.

Air kelapa mengandungi hampir 94% bahan kimia dihidrogen monoksida (H2O- aka air). Selebihnya 5% adalah gula ringkas iaitu glukosa, fruktosa dan sukrosa, manakala 1% lagi adalah zat seperti ion potassium dan natrium, disamping sedikit hormon tumbesaran, enzim, asid amino dan vitamin.

Disebabkan kandungan ini, air kelapa sangat sesuai untuk menghilangkan dahaga dan boleh juga berfungsi sebagai penyeimbang bendalir dalam dan luar sel-sel badan (aka elektrolit).

Komponen kimia yang sering dikaitkan dengan tindakbalas air kelapa dan ubatan kepada fungsi badan ialah zat potassium aka kalium (K+) yang tinggi iaitu sekitar 250 mg dalam setiap 100 g. Contoh ubatan yang boleh terkesan dengan zat potassium yang tinggi ialah ubat darah tinggi yang bertindak sebagai perencat reseptor ACE. Ubatan sebegini boleh menyebabkan jumlah potassium badan meningkat.

Dengan pertambahan potassium dari air kelapa lagi, pastinya akan menyebabkan jumlah potasium dalam badan menjadi tinggi. Zat potassium yang tinggi dalam badan boleh menggangu fungsi jantung, apa lagi bagi mereka yang mengalami masalah buah pinggang yang sepatutnya mengumuhkan potassium berlebihan dari badan.

Terdapat beberapa kajian yang menunjukkan air kelapa boleh berinteraksi dengan fungsi ubat darah tinggi di mana hasilnya boleh mengurangkan tekanan darah sistolik pada pesakit hipertensi (darah tinggi). Maksudnya, mereka yang meminum air kelapa bersama dengan ubat darah tinggi mungkin boleh menyebabkan ubat menjadi lebih kuat dan pesakit berisiko menghadapi tekanan darah lebih rendah daripada yang sepatutnya (hipotensi). Antara gejala tekanan darah terlalu rendah ialah pening, pitam, lemah, loya, keliru dan tidak sedarkan diri. Kajian juga menunjukkan air kelapa boleh menghalang proses pembekuan darah (antitrombotik). Maka, elakkan mengambilnya semasa dan selepas pembedahan agar proses penyembuhan luka boleh berlaku dengan cepat.

Pun begitu, usah lah panik. Selain air kelapa, banyak lagi makanan yang kaya dengan zat potassium seperti pisang 358 mg, ubi kentang 421 mg, durian 436 mg, sayuran hijau seperti bayam 558 mg, dan kekacang (kacang hijau 1,246 mg, kacang soya 1,797 mg) dalam setiap 100 g. Cuma air kelapa adalah dalam bentuk cecair (mudah dihadam), maka mungkin lebih cepat daya serapan badan berlaku.

Sebenarnya interaksi ubat dan makanan biasa saja berlaku. Interaksi ini boleh menyebabkan sama ada meningkatnya atau berkurangnya kesan ubat terhadap badan. Contoh yang paling biasa ialah kadar serapan zat besi akan menjadi rendah jika diambil dengan susu atau kopi. Makanan tinggi kandungan zat kalsium (susu, keju, yoghurt) boleh mengganggu daya serapan sesetengah jenis antibiotik. Kesan ubat anti-kolesterol (Lipitor- statin) akan berkurangan terhadap badan jika diambil bersama dengan makanan yang tinggi kandungan lemak seperti butter, daging berlemak, santan dan juga jus limau gedang (grapefruit). Maka, pentingnya sebelum mengambil sebarang ubatan, bertanyakan kepada doktor yang merawat, ahli farmasi atau boleh juga baca pada nota kecil ubatan tersebut.

Secara umumnya air kelapa ada potensi berinteraksi dengan fungsi ubat terutamanya ubat darah tinggi. Maka, pesakit darah tinggi tidak digalakkan mengambil ubat berkaitan BERSAMA dengan air kelapa bagi mengelakkan penambah kesan ubat.

Elakkan mengambil air kelapa sekurang-kurangnya dua minggu sebelum pembedahan bagi mengelakkan proses penyembuhan luka menjadi lambat. Begitu juga mereka yang mempunyai masalah buah pinggang yang kurang cekap mengumuhkan zat potassium yang berlebihan.

Apa-apa pun, seperti yang saya selalu tekankan, FAHAMI tahap kesihatan badan sendiri. Lain individu, lain sensitiviti badannya, usah pukul rata. Ingat, apa-apa yang berlebihan boleh membawa mudarat.


“Suami Isteri Belajarlah Buat Sama-Sama Dengan Kasih Sayang.”- Deep Pesanan Ustaz Ebit Lew Ni!

Hubungan suami isteri perlu ada tolak ansur barulah bahagia kehidupan pasangan itu. Biarpun ada masalah yang mendatang, tetap diatasi dengan tenang. Sebagaimana perkongsian oleh pendakwah bebas terkenal, Ebit Lew di laman facebooknya, menjelaskan bahawa setiap suami perlu menghargai pengorbanan isteri dan menjadi contoh yang baik sebagai ketua keluarga, bukan bertindak mengikut perasaan. Ikuti perkongsian beliau mengenai pentingnya menjaga hati seorang isteri.

Baru ni masa bawa keluarga bercuti saya tengok seorang suami dekat hotel hempas barang dan marah isterinya dan 3 anaknya. Rupanya isterinya tertinggal barang dekat bilik. Suaminya terus pergi. Menjerit-jerit. Barang bertabur. Anak yang besar dalam umur 10 tahun agaknya menangis peluk maknya. Semua menangis-nangis. Saya pergi dekat situ tolong kutip barang yang bertabur-tabur tu. Eh takper. Takper…kata wanita itu. Ish tak per sikit jer kak..

Eh ebit lew kan…yer saya Puan..Allah sayang sabarlah..

Tak lama suami dia datang nampak saya. Eh ebit lew kan..yer saya abang..

Kenapa abang akak ok. Ok ustaz. Isterinya jawab suami saya kuat marah ustaz dan tak mahu tolong saya. Dia asyik main hp. Lepas tu bila barang tinggal marah-marah. Dia suka marah-marah..

Abang penat kerja yer. Nak berehat-rehatkan. Akak pun sama.Saya nampak muka abang dengan akak sama dan saya tahu saling mencintai dan menyayangi. Pasangan bahagia..Beginilah, kita hidup untuk Allah sayang. Anak saya pun ada yang kecil lagi. Memang penat. Tapi mereka rindukan kasih sayang kita mak ayah. Jangan bergaduh depan mereka. Jadikan barang tertinggal, sesat jalan, sebagai gelak tawa dalam rumahtangga. Abang jangan marah-marah. Lemah lembut dalam keluarga ialah tanda keluarga dalam rahmat Allah. Orang yang terbaik ialah yang paling baik kepada ahli keluarganya..itulah akhlak Nabi saw..

Suaminya kata saya ada tengok ustaz berdakwah di jalanan. Boleh saya peluk ustaz. Boleh abang. Saya peluk agak lama dan doakannya. Saya bisik padanya. Abang peluk isteri dan anak-anak abang. Mereka sedih tu. Dia terus peluk isteri dan anaknya. Dia menangis dan minta maaf pada isterinya..

Ya Allah sebak sebab anak-anak saya pun kecil lagi. Saya kadang-kadang ada ceramah di luar. 4 orang anak kecil-kecil bidadari saya uruskan..hanya Alllah yang membalasnya segala kebaikan dan pengorbanannya..

Isteri mengandung 9 bulan..rupanya latihan mengandung seluruh hidupnya..hargailah ibu. Hargailah isteri..

Sebab tu saya benar-benar selalu doakannya dan selalu telefonnya dengar luahan bidadari saya mengenai anak-anak. Sebab penat urus rumahtangga ini. Perlu pasangan mendengar luahan rasa dan juga perlu belajar doa luah pada Allah waktu seorang diri menangis..Walau saya tahu. Saya takkan pernah dapat membalas kebaikannya dan pengorbanannya sampai bila-bila.

Begitulah selalunya..

Keluhan lelaki. Tunggu awak bersiap saya sempat keluar beli barang balik, awak belum siap lagi. Cepatlah sikit…kalau 15 tahun kahwin. 15 tahun mengeluh.

Bila keluar pampers anak tertinggal. Laa kan abang dah cakap keluar bawa anak kenalah bawa pampers susu dan semua yang lain-lain…

Laaa itu tinggal…ini tinggal…apa awak ingat.

Bagi setengah lelaki siap tu siap..bagi wanita siap tu maknanya mandikan anak, basuh berak anak dulu, buat susu anak, bawa bekal lain anak lain, siapkan baju suami, siapkan baju anak, buang sampah dulu, matikan lampu, bawa pampers, baju lebih takut anak berak muntah, kunci pintu rumah…

Sepatutnya tolonglah buat semuanya sama-sama. Kalau tak nak tolong pun jangan mengeluh dan jangan sakitkan hati pasangan. Sebaiknya belajarlah buat semua sama-sama dengan kasih sayang dan rendah diri..pimpinlah dengan bersama-sama melakukannya. Tunjukkan contoh terbaik. Pemimpin yang baik tugas yang berat saya buat. Orang lain bantu. Isteri pembantu kita. Tetapi ramai isteri mereka urus semua. Ada yang tak berterima kaseh. Di marahnya pula. Ya Allah..

Belajarlah melihat dengan hati. Sayangilah isteri dan anak-anak. Berlemah lembutlah. Berkasih sayang-ebit lew #streetDakwah #dakwahDimanaSahaja


Suami Makin Sayang, Jika Isteri Lakukan 7 Perkara Ini. Salah Satunya Isteri Kena Jadi Manja!

Semua pasangan inginkan rumahtangga bahagia. Memiliki keluarga bahagia adalah impian buat pasangan yang melangkah ke alam perkahwinan. Apakah rahsia bagi perkahwinan yang bahagia? Salah satunya ialah peranan seorang isteri supaya dapat menambat hati suami.

1.Sambut kepulangan suami dengan ketenangan

Kalau anda ingin suami berlama-lama dirumah, jangan sambut kepulangannya dengan pelbagai masalah anak-anak dan urusan dapur yang remeh-temeh. Mulailah pembicaraan yang menyenangkan, kerana suami perlukan freshener setelah seharian dengan masalah di tempat kerja.

Tempat tidur bukan sekadar menyimpan rahsia-rahsia suami isteri, melainkan juga tempat ternyaman mereka untuk saling mencurah perasaan dan saling membuktikannya dengan perilaku.  Jadikan ia kamar yang eksklusif dan peribadi.  Berikan warna-warna yang digemari oleh suami.  Susun kembali bunga supaya tidak jemu memandang. Untuk lebih romantik letakkan gambar-gambar perkahwinan disini.

Pantang bagi kebanyakan suami jika tidurnya terganggu. Jauhkan anak-anak darinya ketika dia sedang tidur. Tunggu dia terjaga dahulu sebelum memblander atau menumbuk sambal. Kecilkan suara tv.

Suami suka isteri yang pandai bermanja-manja tapi jangan sampai mengada-ngada.  Disitulah cantiknya perhubungan suami dan isteri.  Isteri yang pandai bermanja-manja bukan sahaja mendapat semua yang dikehendakinya, malah menyenangkan suami dan membuatkan suami teringat-ingat. Kalau dah suami teringat-ingat, takkanlah dia nak cari lain.

Jangan kuat merajuk dan tarik muka masam terutama tatkala suami sedang berserabut dengan masalah. Merajuk tak bertempat ini hampir sama dengan mengada-ngada.  Anda kena ingat, merajuk jawapanya adalah pujuk.  Jika suami sedang serabut dengan masalah, bolehkah dia memujuk?

6.Beri pendapat bila ditanya sahaja

Dan jangan pula banyak tanya, biarkan suami isteri meminta anda memberi pandangan. Sebab pandangan anda yang tidak tepat dan bertentangan dengan pendapatnya akan membuahkan perasaan geram.  Setakat geram tidak mengapa, kalau dia marah sudah tentu dia tidak akan meminta pandangan anda lagi pada masa akan datang.

Selalu merangsang prestasinya.  Kalaupun dia lemah dan ada masalah jangan perkecil-kecilkan kemampuannya itu. Dorong dia dengan kata-kata motivasi dan letakkan dihatinya bahawa anda sentiasa percaya suatu hari nanti masalah itu dapat diatasi. Usahakan rawatannya tanpa berputus asa.

Kebahagian rumah tangga adalah bergantung kepada kedua-dua belah pihak, baik dari pihak si isteri mahupun suami.  Semuanya memainkan peranan yang penting.  Yang penting kedua-dua belah pihak berusaha untuk memberikan yang terbaik kepada pasangan masing dan berusaha mengekalkan keharmonian serta kehangatan dalam rumah tangga.


Isteri Kenalah Mengurat Suami Supaya Kasih Sayang Makin Hangat

Mengurat suami? Biasanya kita mendengar lelaki yang mengurat perempuan. Kali ini giliran si isteri pula untuk memikat hati suami. Jika artikel sebelum ini saya pernah menyentuh tentang suami mengurat isteri, kali ini saya berkongsi ilmu bagaimana isteri mengurat suami.

Keluarga ialah asas dalam kekuatan ummah. Keluarga bahagia akan menjadikan ummah kita kuat. Faktor utama kebahagian sesebuah keluarga ialah kasih sayang. Maka, salah satu kaedah dalam mewujudkan kasih sayang ialah dengan mengurat.

Cuba kita renung kembali zaman sebelum berkahwin. Bagaimana suami berusaha dengan teknik dan gaya masing-masing dalam mengurat bakal isteri. Alangkah manisnya hubungan bila isteri membalas pula dengan mengurat suami.

Jangan asyik ingin dibelai dan dimanja suami, sehingga terlupa untuk membalasnya. Suami juga walaupun nampak macho dan ego yang tinggi.. kononnya, mempunyai perasaan yang sama dengan isteri. Perasaan ingin dihargai. Perasaan ingin disayangi dan dimanja.

Kita semuanya dikurniakan seketul daging yang sama, iaitu hati. Dari hati itu la kita berkongsi rasa yang sama, kita berkongsi keinginan yang sama, dan kita berkongsi jiwa yang sama. Moga perkongsian tips ini dapat memberi manfaat dalam perhubungan kita. Insyaallah.

Suami juga memerlukan layanan ingin di manja. Itu lumrah kejadian manusia. Bagaimana untuk bermanja?

Ada banyak cara. Dengan lirikan mata pun boleh mewujudkan manja. Dengan belaian tangan seorang isteri pun dapat melahirkan perasaan manja.

Hanya dengan menghadiahkan senyuman, sudah cukup untuk menenangkan hati suami. Senyum dapat menyalurkan aura yang sungguh hebat.

Kepenatan dan keletihan suami dapat diubat hanya dengan senyuman.

Senyum itu satu sedekah. Dari sedekah lah rahmat itu turun.

Sifat romantik perlu sentiasa ada dalam perhubungan. Romantik itu boleh wujud dalam pelbagai cara. Layanan seorang isteri juga dapat menimbulkan suasana romantik.

Sekali sekala isteri boleh  menyediakan kejutan kepada suami dengan candle light dinner. Air tangan dari masakan seorang isteri adalah makanan terbaik untuk seorang suami.

Layanlah suami umpama raja. Insyaallah..isteri akan dapat layanan bak permaisuri dari suami.

Wangi-wangian boleh menimbulkan satu aura yang sangat hebat dalam perhubungan. Pelbagai jenis minyak wangi boleh didapati dipasaran. Cuma sahaja tinggal memilih mengikut kegemaran dan kemampuan. Dan pastikan penggunaannya mengikut kesuaian tempat dan masa.

Isteri boleh mewujudkan elemen kejutan dengan memberikan hadiah kepada suami. Tidak perlu menunggu ulang tahun perkahwinan atau harijadi.

Hadiah yang simple sahaja sudah cukup bagi suami. Dan pastikan juga hadiah itu disukai oleh suami.

Apa yang penting ialah keilkhlasan isteri dalam memberikan hadiah. Kenanglah ketika suami mengurat dahulu. Pelbagai jenis hadiah diberi dalam usaha untuk memikat hati.

Dalam apa juga perhubungan, kesetiaan dan kepercayaan adalah kunci utama. Dengan mewujudkan elemen ‘mengurat suami’ dalam hubungan, isteri haruslah bijak mengatur strategi.

Sekiranya ingin menambah ummp dalam mengurat, isteri rajin-rajinlah memakai pakaian yang seksi dihadapan suami. Kompom boleh bikin cair hati dan hidung suami. Jangan asyik memakai pakaian yang sama saja.

Variasikan kaedah moga perhubungan terus bertambah erat tanpa dimakan usia. Dan dalam asyik kita mengurat, jangan terlupa untuk sentiasa berdoa kepada Allah SWT memohon keberkatan dalam perhubungan suami isteri. Mohon agar ikatan yang dipegang kekal erat hingga ke hujung nyawa.


Demam Panas Sampai Nak Cecah 40 Darjah Celcius, Amyra Rosli Minta Petua Cepat Kebah!

Menerusi perkongsian di Instagram stories, Amyra Rosli terpaksa ditahan di hospital akibat demam panas dengan suhu yang mencecah 40 darjah celcius.

Difahamkan ini merupakan kali kedua Amyra  ke hospital akibat demam panas dan sekali gus menyebabkan dirinya terpaksa ditahan di wad bagi mendapatkan pemeriksaan selanjutnya.

Pelakon dan pengacara Nona ini pada mulanya cuba merawat diri di rumah dengan membuat pemeriksaan suhu. Kemudian pergi ke hospital untuk mendapatkan rawatan, dan setelah itu balik semula ke rumah untuk berehat. Namun terpaksa pergi semula ke hospital apabila demam yang dialami tidak kebah.

“Panadol dah lebih dari 10. Drip pun dah. Pergi hospital pun dah. I pun lost kejap tak tau nak buat ap ani, sebab tanpa painkiller I tak boleh diri dan duduk lama,” katanya.

Berdasarkan perkongsian di Instagram Storiesnya itu, demam panas yang dihadapi berkemungkinan berpunca daripada kesan sampingan daripada suntikan ‘booster’ yang diambil. Bahkan pelakon Nur 2 ini turut meminta petua untuk redakan demamnya  kepada pengikutnya.

Selain itu dia juga akui tiada selera makan dan hanya mampu mengalas perut dengan makan buah-buahan sehaja.

Amyra juga sempat memuat naik gambar menunjukkan keadaannya di hospital dan dia juga mengucapkan terima kasih kepada rakan artis dan pengikutnya yang tidak putus-putus mendoakan kesihatannya di ruangan komen.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Terkejut Dapat Duit Palsu, Jual Telefon Nak Rolling Berniaga, Luahan Lelaki Ini Undang Simpati.

Terkejut Terima Duit Palsu, Jual Telefon Nak Rolling Berniaga, Luahan Lelaki Ini Undang Simpati.

Dalam keadaan ekonomi yang tidak menentu ini, sudah tentunya ada yang melakukan pelbagai pekerjaan untuk menambah pendapatan keluarga.

Malah ada yang terpaksa menjual barangan peribadi untuk menampung kehidupan. Namun siapa sangka, dalam berhati-hati ada juga yang menjadi mangsa penipuan.

Dia yang menjual sebuah telefon pintar berjenama untuk dijadikan pusingan modal bagi perniagaannya meluahkan rasa kecewa apabila hasrat itu tidak kesampaian.

Ia diluahkan menerusi hantaran di facebook miliknya yang telah mengundang simpati warganet.

“Dugaan terkena atas diri sendiri. Jual phone nak rolling mula meniaga sekali kena tipu.”

“Note RM100 tu duit palsu. Note RM50 je betul.”

“Serius aku tak perasan. Silap aku terlalu percaya manusia bertudung litup. Sama bangsa pun nak tipu.”

“Tak apa la kakak &abang. Selamat maju jaya merangkak mencari aku dan isteri aku di padang mahsyar nanti. Nanti kita gather gather balik yer.”

JADI PENGAJARAN

Dalam pada itu, dia turut berkongsi nombor telefon pembeli tersebut sebagai peringatan buat orang ramai.

“Itu sahaja yang aku ada. Silap tak snap gambar atau apa sebab sepanjang aku buat jual beli tak pernah kena macam ni. Lesson learned!

“isteri aku dan aku masih positif.  Ada la tu rezeki atau hikmah lain nak datang. InshaAllah.”

Difahamkan telah membuat laporan polis untuk siasatan lanjut mengenai kejadian berkenaan.

TITIP DOA DAN DIMURAHKAN REZEKI

Meninjau di ruangan komen, rata-rata warganet meluahkan rasa simpati kepada pasangan suami isteri itu. Ramai yang menitipkan doa semoga mereka dimurahkan rezeki. Ada juga yang berkongsi turut melalui pengalaman yang sama.

“Ya Allah kau gantilah rezeki berlipat ganda hamba mu ini. Kau permudahkan segala urusannya.”

“Allahuakhbar. Kes berat ni kalau main bab duit. Kita jual sebab nak pakai duit boleh plak dia buat macam ni. Sabar cap insyallah Allah nak bagi yg lagi baik tu.”

“Saya berniaga pasar malam, juala makanan, itu pun ada yang bayar guna duit palsu, bab makan pun buat main, haram masuk dalam badan jadi darah daging.”

“Ingat lagi, ada seorang pelanggan bayar guna wang kertas RM50 palsu masa beli baju, akhirnya ‘boss’ semak, sekali aku yang kena ganti balik harga baju tersebut. Salah aku, sebab tak semak betul-betul.”


“Pemergianmu Di Hari Lahir Daddy.” Hadiah Paling Sedih, Anak Meninggal Dunia  Sebelum Sambut Hari Jadi Ayah

Anak pelengkap dalam rumah tangga sesebuah keluarga dan juga anugerah tidka ternilai buat suami isteri oleh Dia Yang Satu. Namun, adakalanya suami isteri diuji dengan dugaan yang cukup berat. Kegembiraan hanya seketika, di kecil kembali di jemput Ilahi.

Hati ibu bapa mana yang tidak dijentik pilu bilamana anak yang ditatang bagai minyak yang penuh pergi dahulu. Dalam satu perkongsian, wanita ini meluahkan rasa pilu bila mana anak sulungnya kembali mengadap Dia Yang Satu.

Ajal rahsia Allah

sungguh… ajal itu rahsia Allah.. allahuakhbar… mummy sayang alya, dunia dan akhirat..

28 oktober isnin

mummy: alya mau pgi jogging ka mau pgi main pasir?
alya: alya mau main pasir..

petang tu mummy, daddy, alya n adib pgi tg aru beach.. sebelum main pasir singgah beli makanan kejap.. alya mau beli pisang goreng tapi mummy cakap nanti la sebab hujan da start turun.. maafkan mummy ya tak tunaikan permintaan sayang..

ada jgk dalam 10-15 minit kami duduk dalam kereta sementara tunggu hujan bhenti..

Hajat main pasir tercapai

dalam masa yang singkat, picnic n bawak alya main pasir.. mummy n daddy bgilir temankan alya main pasir.. happy mummy tengok hajat alya utk main pasir tcapai.. lama da alya cakap mau main pasir tempat hotel cantik.. maksud alya tu alya mau pgi cabana retreat lagi.. tapi tempat tu agak jauh sayang.. mummy selalu cakap ‘next time’ kan sayang.. maafkan mummy x tertunai lagi permintaan alya..

malam sampai d rumah, alya mandi n makan.. tokma cakap mcm2 alya makan.. banyak..

lebih kurang 11 malam, alya mengadu badan alya terasa lemah.. rupanya alya demam…..

Tak Mahu makan

29 oktober selasa

alya sepatutnya pgi sekolah sbb sekolah alya cuti sampai isnin ja.. baju sekolah alya mummy da iron semua..

tapi alya masih demam.. mummy biarkan ja alya tidur sampai 11.30 pagi.. pastu mummy angkat alya bawa turun.. sikit pun alya x mau makan.. petang tu bru alya mau makan.. tapi tu pun biskut adik adib.. banyak jgk la alya makan..

mummy pujuk alya mandi.. selepas mandi tu.. alya ada cakap,

“mummy, alya x demam sudah la.. alya sihat..” (sambil alya rasa dahi n badan alya)

lepas tu nampak alya macam okey.. boleh bawak adib main mcm biasa.. mummy happy..

tapi malam tu, alya start muntah.. biskut yg alya makan semua keluar balik.. terkulai layu alya.. tokma basahkan towel letak atas kepala alya.. alya baring n tidur ja.. tiap malam memang alya tidur sama tokma.. manja sangat dengan tokma.. tokma cakap malam dia meracau2.. alya ada cakap pasal naik train.. sepatutnya cuti deepavali ni mummy janji mau bawak naik train.. x pernah sekali pun kami semua naik train biarpun hampir setiap hari tengok train tu lalu depan mata.. maafkan mummy sayang.. ada lagi permintaan alya yang x tertunai..

alya hanya makan ubat demam yg memang sedia ada d rumah.. mummy x bawak pgi klinik sebab panas badan alya x jugak tlalu tinggi..

30 oktober rabu

alya masih demam.. hanya baring n tidur.. makan memang x mau da.. mummy n daddy pgi work macam biasa.. bgtau tokma kalau badan alya panas call ja.. mummy balik rumah..

Maafkan mummy sayang..

time d sekolah tokma bgtau panas badan alya.. tokma x boleh jaga alya sepenuhnya sebab adik adib pun cerewet xnak tidur.. mummy cakap mummy banyak kerja, x boleh balik.. mummy kena latih murid mummy sebab masa da singkat.. mummy minta daddy yg balik rumah.. maafkan mummy sayang..

sampai d rumah, mummy bawa kan donat yg balik2 alya cakap.. kebetulan ada jual d sekolah hari ni.. tapi daddy cakap alya mau makan kfc.. daddy pun keluar pgi bli kfc..

sementara tunggu daddy, alya tiba2 request mau mummy mandikan alya.. time tu adib memang x nak lepas mummy juga.. alya berkeras mau mummy juga yg mandi alya (rupanya itu la kali terakhir mummy mandi alya d rumah ni)

selepas mandi mummy ingatkan alya akan lebih cergas n boleh makan ayam kfc.. tapi tidak.. alya baring semula tutup mata.. nampak weak sangat..

Tonsil bengkak

jam3 petang.. mummy bawak alya pgi klinik kesihatan kinarut.. kalau demam memang mummy bawak alya pgi kk kinarut ja.. sebab doctor sini akan suruh alya buat blood test kalau demam sebab ada sejarah denggi.. time kena ambil darah alya x nangis pun.. kuat suara alya cakap ‘iya’ bila nurse cakap jangan takut kalau mau sihat.. hasil blood test doktor cakap semua okey.. cuma tonsil bengkak tu sebab alya x mau makan.. lega hati mummy..

atas saranan doktor daddy belikan alya air milo supaya alya dapat isi perut n ais krim vanilla utk tonsil.. alya makan jgk sikit..

sampai rumah alya still weak.. hanya baring n tidur.. tapi bkali2 mintak minum air n letak towel basah di kepala.. alya demam tapi temp tidak la tinggi.. tapi mummy hairan kenapa alya weak sangat..

Nampak mata putih

jam7 malam.. mummy tengah bagi adib makan.. tiba alya keluar kan bunyi dari mulut n hidung yang kuat sebanyak 3 kali.. kenapa alya nak? mummy teriak.. mummy pegang alya.. tangan alya keras n kejang.. mummy nampak mata putih alya ja.. mummy kasi mengiring badan alya.. pastu mummy blurr.. sebab mummy da lupa apa yg mummy pernah baca pasal sawan.. yg mummy ingat mengiring kan badan n tengok jam berapa minit sawan.. mummy jerit panggil tokma.. tokma pun panic.. tangan mummy menggeletar x boleh google.. mummy call ibu x angkat.. yg mummy boleh buat tulis wasap dalam group mintak cari info pasal sawan.. mummy lari ambil tudung, handbag n kunci kereta.. call daddy minta jumpa d klinik dr mohan.. mummy drive sambil pegang adib.. tokma pegang alya di seat belakang.. time ni nampak alya da x sawan tapi still nampak lemah..

sampai d klinik doktor cakap kalau kes sawan terus saja ke hospital lagipun alya nampak sangat x bermaya.. daddy sampai d klinik n mummy cakap ke likas tapi sebelum tu pulang rumah kejap packing barang alya n adib.. kereta daddy dibiarkan ja park di klinik.. (minta maaf sayang kalau keputusan mummy utk balik ambil barang d rumah tu adalah keputusan yang salah)

Bagi ubat demam muntah lagi

daddy drive laju ke likas.. sampai likas alya muntah depan register counter.. bila nurse bagi ubat demam alya muntah lagi.. terus mummy n alya disuruh masuk emergency..

dalam emergency ingatkan ada doktor yang akan terus cek alya.. tapi tidak.. mummy n alya duduk sahaja atas katil dalam setengah jam sambil tengok doktor n nurse busy merawat pesakit yang lebih kritikal.. maybe doktor n nurse x layan kami sebab alya nampak okey ja siap boleh lambai2 tokma n adib di luar emergency..

maybe alya da penat duduk, alya minta mau baring.. mummy tengok alya terus tutup mata.. kejap2 buka.. mummy tunggu lagi mana doktor yg akan cek alya.. datang doktor lelaki.. soal siasat mummy.. selepas tu, sekali lagi kami dibiarkan begitu sahaja.. alya nampak tenang.. kejap mata tutup kejap mata buka.. hanya ada sorang nurse yg ambil darah alya.. mummy tanya nurse tu, alya masuk ward ka? iya.. jadi mummy pun tunggu la apa tindakan seterusnya..

Alya jatuh dari katil

daddy cakap adib mau minum susu.. jadi mummy pun bagitau alya mummy keluar kejap.. masa pertukaran mummy daddy tu rupanya alya jatuh dari katil.. kesiannya anak mummy.. selepas tu mummy masuk lagi jaga alya.. tapi adik adib nangis lagi mau sleep.. mummy pun pgi kereta dekat jam11.. tidurkan adib.. jam11.37 mummy tanya daddy, alya sudah masuk ward? daddy cakap belum.. alya kena sawan lagi tadi 5 saat.. allahu.. anak mummy.. mummy keluar dr keta cepat2 pgi emergency.. nampak doktor n nurse sudah mula busy cek alya.. mummy ganti jaga alya..

alya kena pasang oksigen.. tangan alya dua2 kena jarum utk drip air.. pastu doktor sambungkan wayar d badan alya.. pastu tengok la d screen garis2 macam mummy pernah tengok dalam drama melayu.. tapi lepas tu alya mula rasa x selesa dengan wayar2 yang penuh di tangan n badan.. alya minta buka oksigen sebab mau muntah.. alya muntah n terus muntah.. time ni mummy tengok alya sakit sangat.. alya cakap dengan kuat “alya nak minum” (inilah ayat terakhir yang keluar dr mulut alya yang mummy boleh dengar dengan jelas).. nampak alya mau muntah lagi tapi x boleh.. time ni nampak mata putih ja.. alya semakin pucat.. 2-3 doktor mula sibuk cari keputusan darah alya.. dari pemerhatian mummy, doc tu cakap blood test tu semua nampak okey.. tapi alya semakin biru…

Tiba-tiba  doktor jerit CPR!

alya dipindahkan ke katil lain.. ubat2 alya semua ditambahkan ke dos yang paling tinggi.. itu ja yg mummy faham.. mummy tengok semua orang kelam kabut.. tangan n kaki mummy menggeletar.. tgk alya makin sakit.. doktor tengah call pakar sambil tengok d screen.. semakin ramai di keliling alya.. mummy tanya kenapa dengan alya.. doktor cakap dia pun x tahu.. tiba2 doktor jerit CPR!!!!!!! allahu…..

sempat mummy tengok nurse tekan2 dada alya sebelum mummy dsuruh keluar.. mummy x tahan tunggu d luar.. mummy masuk semula.. ya Allah.. durang masih berusaha tekan dada alya.. ada hos sudah masuk dalam mulut alya.. pakar2 turun dr atas.. pakar jumpa mummy tanya macam2 soalan.. sekali lagi mummy tanya.. kenapa dengan anak saya? n doktor pakar pun jawab benda ya sama ‘saya tidak tahu kenapa dengan anak puan’
dada alya terus kena tekan.. nurse n doktor bsilih ganti.. tanpa henti.. mummy shaking dengan apa yg mummy tengok dr celah2 langsir.. sekali lagi doktor pakar keluar.. ‘anak puan x okey’.. pastu dia masuk balik.. mummy tengok durang stop tekan dada alya n sambil berbincang.. dalam hati mummy mungkin keadaan redah sedikit or mungkin durg mau pindahkan alya ke icu.. sangkaan mummy tu meleset.. doktor pakar keluar “ANAK PUAN TIDAK DAPAT DISELAMATKAN” ‘maksud doktor?’ “IYA ANAK PUAN SUDAH TIADA” allahuakhbar.. mummy terus rebah.. mummy nangis sekuat hati..

Pemergian mu sayang begitu cepat

mummy bangun.. sebaik tengok alya atas katil, air mata mummy stop.. “betul ka ni doktor? saya tidak percaya” doktor hanya angguk.. mummy tanya soalan yang sama berulang kali.. mummy angkat alya.. mummy cium alya.. mummy diam.. mummy tengok daddy n tokma nangis.. tapi time ni air mata mummy x boleh keluar.. xtau kenapa.. mummy hanya dakap alya sepuas2nya.. mummy sayang alya, dunia dan akhirat.. doktor yang berdiri di situ berulang kali cakap “saya betul2 x tahu apa yang jadi sama anak puan.. saya minta maaf”

allahuakhbar……. pemergian mu sayang begitu cepat.. pemergianmu di hari lahir daddy.. singkatnya masa Allah pinjamkan alya.. ya Allah.. cepatnya..

#qasehaalyaanaksyurgamummy
#qasehaalyadalamkenangan
#mummysayangalyaduniaakhirat


Wanita ini Kongsi Cara Nak Daftar i-Akaun KWSP. Boleh Follow.

Ekoran virus bahaya Covid-19 yang menyerang seluruh penduduk dunia termasuk Malaysia, ia telah memberi kesan kepada ekonomi dunia pelbagai sektor. Situasi ini sudah pastinya menjejaskan perbelanjaan isi rumah ekoran ada segelintir pekerja tidak dibayar gaji. Keadaan menjadi parah apabila sejak Perintah Kawalan Pergerakaan (PKP) diadakan pada 18 Mac 2020 yang lalu. Setelah hampir seminggu Perintah Kawalan Pergerakan dilaksanakan, Kerajaan Malaysia akhirnya mengumumkan beberapa inisiatif bagi membantu rakyat Malaysia.

Ini kerana menyedari kesulitan yang dihadapi oleh rakyat Malaysia, kerajaan telah membenarkan pengeluaran wang KWSP Akaun 2 RM500 Sebulan Untuk 12 Bulan. Inisiatif ini akan membolehkan ahli KWSP bawah 55 tahun mengeluarkan wang dari akaun 2, maksimum RM500/sebulan untuk 12 bulan. Pengeluaran wang akaun 2 KWSP i- Lestari (RM500 Sebulan) ini bermula hari ini iaitu 1 April 2020.

Tujuan i-Lestari adalah untuk membantu ahli meneruskan kelangsungan hidup ketika berdepan dengan pandemik Covid-19 pada ketika ini. Kerajaan akan terus memantau perkembangan situasi ini dan keperluan pengeluaran ini dari semasa ke semasa dan dijangka impak pandemik Covid- 19 akan berakhir selepas tempoh tersebut.

Ikuti perkongsianya. Semoga bermanfaat.

Ramai juga yang belum daftar i-akaun KWSP tapi nak apply i-Lestari hari ni. Tak apa, jangan risau. Boleh daftar i-akaun melalui emel saja.

Masuk website KWSP www.kwsp.gov.my then klik “Daftar Sekarang Melalui Emel”. Automatik akan download borang dia.

Senang saja dan email ke iakaundaftar@epf.gov.my dan sertakan dokumen ni:

1. Borang permohonan yang lengkap.
2. Salinan kad pengenalan depan dan belakang.
3. Gambar selfie diri dengan kad pengenalan.
4. Bukti pemilikan nombor fon sendiri. (Contohnya: Bil Telefon/Kontrak Pendaftaran Telefon)
5. Salinan penyata akaun bank.

Takde printer? Macam mana nak isi borang?Jangan risau. Download je apps Adobe Fill & Sign. Boleh isi borang terus melalui apps tersebut. Save file as PDF untuk email ke KWSP

Mudah kan.

Jadi, tak perlulah stress nak call KWSP hari ni. Mesti talian KWSP sibuk sebab ramai orang panik nak tahu macam mana apply i-Lestari. atau pening2 nak cari printer untuk isi borang. Share jika bermanfaat .Tq,

Selamat mencuba!


Masa Kecil, Ibu Ayah Tak Pernah Tinggalkan Kita. Deep Perkongsian Ni!

Bersama kita saling ingat mengingati agar sentiasa menjaga hati dan memberi perhatian kepada ibu ayah yang semakin berusia.

Ini sebagaimana nukilan yang dikongsikan oleh Hajjah Rohana ini. Mana yang baik jadikan pengajaran untuk panduan bersama.

AYAH IBU TAK PERNAH TINGGALKAN KITA SAAT KITA KECIL, JADI JANGAN TINGGALKAN MEREKA SAAT MEREKA SUDAH TUA

Sebaik apapun pengorbanan ayah dan ibu mu, anak yang tidak bersyukur akan selalu melihat kekurangan dalam pengorbanan itu.

Ada banyak ayah dan ibu yang terbaik di dunia, tetapi hanya satu iaitu ayah dan ibu mu yang terbaik di dunia buat selamanya.

Kamu mungkin sedang bahagia dan gembira bersama sahabat handai, orang atasan atau bawahan, atau juga orang di sekeliling berdekatan.

Tapi ingat!.. di saat kamu sakit atau jatuh, akhirnya hanya ayah dan ibu mu di samping. Adakah ada tulus cinta.. setulus cinta ayah dan ibu mu?.

Bukan kita kena tunggu masa lapang untuk berbakti kepadanya tetapi kita perlu melapangkan masa untuknya kerana masa untuk bersama dengannya itu adalah sekejap tatkala ia tidak sama dengan panjangnya masa yang kita manfaatkan untuk orang lain. Sedarilah.. ayah dan ibu mu sudah tua.


Tak Perlu Berleter & Garang Tapi Anak Dengar Cakap. Rupanya Ibu Ini Terap Budaya Khidmat Dalam Keluarga

Sudah tentu setiap ibu bapa inginkan anak-anak yang mendengar cakap. Apa disuruh melakukan sesuatu dengan mudah mengikut kata ibu bapa. Namun, bukan sesuatu yang mudah untuk mendidik anak diera digital serba serba dihujung jari. Tambahan pula, ada ibu yang bekerjaya membantu menambah pendapatan keluarga.

Bukan mendabik dada, sekadar perkongsian untuk panduan bersama. Ikuti perkongsiannya.

_____________________________________________________________________

“Saya pelik tengok anak-anak akak semua jenis dengar cakap….buat semua yang akak suruh…” (Ada yang bertanya)

Sebenarnya, anak-anak jadi begitu sebab kami dah terapkan “budaya khidmat” kepada ibubapa sejak anak2 masih kecil lagi. Sejak mereka boleh faham arahan. Jadi bila anak-anak dah terbiasa dengan arahan, dah terbiasa dengan “budaya khidmat”, mereka akan mudah dengar cakap dan mudah menunaikan setiap permintaan ibubapa.

BUDAYA KHIDMAT

Contoh “budaya khidmat” dalam keluarga untuk anak-anak
– picit umi n ayah selalu
– hidangkan makanan
– sediakan ubat untuk ahli keluarga yang sakit
– sendukkan nasi
– ambilkan air minuman ketika umi n ayah haus
– kopekkan buah untuk umi n ayah
– buka/tutup pagar dan pintu rumah
– pakaikan stokin dan kasut umi. Umi perasan Cinderella
– kakak / abang suapkan nasi pada adik
– ambilkan barang2 tertinggal
– on off suis kipas/lampu
– mencari barang2 hilang
– mengemas rumah
– lap meja lepas makan
– cuci pinggan
– payungkan umi n ayah
– dan macam2 lagi aktiviti khidmat

Masa nak suruh tu, ibu wajib guna perkataan “Tolong” dan sebaiknya bahasa biar indah. “Sayang, tolong bersihkan meja ni…”
Jangan masa anak dah besar baru nak mula panggil “sayang”, nanti anak dengar rasa geli geleman

GEMBIRAKAN ANAK

Tapi jangan anak-anak aje buat macam-macam untuk kita, kita juga kena turut buat perkara yang menggembirakan anak.
– cium dan peluk selalu
– bergurau senda
– bercerita kisah anak2 soleh
– umi solat berjemaah dengan anak2
– bercerita tentang syurga neraka, bab timbangan amal di neraca Al Mizan supaya dia faham kenapa kena buat pahala banyak2.
– mandikan, syampukan & sikatkan rambut. Setiap kali tu cakap dengan anak, “nanti bila umi dah tua, macam ni lah kakak kena buat kat umi, mandikan, syampukan, sikatkan”. Boleh tak ?. Bagi dia berjanji. Cakap benda sama ulang2 biar anak hadam ayat tu.
– umi masak sedap2, masakkan masakan kegemaran anak
– ada masa amalkan makan bersuap. Cakap hal sama, cakap lembut2, “nanti bila umi dan ayah dah tua, (nama anak) kena suapkan juga tau….Boleh tak ? Juga cakap ulang-ulang.
– jaga anak betul2 masa dia sakit. Selalu peluk dia dan berikan ayat2 sentuhan emosi mcm ayat masa mandi n bersuap tadi.
– potong kuku anak setiap jumaat
– belikan hadiah kegemaran / reward bila anak berkelakuan baik.
– lakukan pelbagai aktiviti bersama. Wujudkan MOMENT INDAH supaya dapat dikenang oleh anak bila mereka dewasa. Cth – time cuti…ajak berkelah, main badminton sama2, jogging sama2…ibadah juga dilakukan bersama-sama.

PANTANG BESAR
– Ibu JANGAN berleter
Anak-anak yang sering dileteri akan sukar dididik. Sukar mendengar kata.
Benarkan anak2 buat hal sendiri dengan HP, nonton TV cerita tak bermanfaat. Anak akan makin susah dengar kata.
-satu kesilapan besar bila mak ayah belikan HP untuk anak2 yang masih bersekolah! Tanpa pengetahuan kita, macam2 “cerita pelik” dia boleh tengok. Ini akan makin menggelapkan hati. Makin susah nak serap nasihat.
-benarkan anak-anak keluar dengan kawan2. Terutama geng motor, geng basikal, geng bola. Jaga anak daripada pengaruh negatif rakan sebaya. Biar orang kata kita kurung anak!

Alamak, dulu2 saya dah tersilap…anak-anak dah agak besar…dan memang dah susah nak mendengar kata. Apa harus saya buat ?

✔Ibu ubah sikap. Stop berleter. Mula banyakkan doa. Ingat, Allah yang pegang hati dia. Dia boleh berubah asbab mustajabnya doa ibu.
✔Buang ego. Minta maaf dengan anak-anak. Mengaku kesilapan diri. Ajak anak sama-sama berubah.
✔Banyakkan solat tahajud/solat hajat. Doakan yang indah-indah berkaitan anak.

Macamana ibu nak pastikan doa itu mustajab ?
✔Ibu berdoalah di waktu-waktu yang mustajab doa. Misalnya waktu antara azan dan iqomah, 15 minit sebelum berbuka puasa, ketika hujan, 1/3 malam terakhir iaitu selepas jam 3 pagi, waktu asar hari jumaat, ketika bermusafir, ketika selesai ibu melakukan ibadah (cth selepas membaca al quran), selepas bersedekah. Seeloknya bertawassullah dengan setiap amal baik supaya Allah kabulkan doa kita.
✔Ibu jangan buat perkara-perkara mungkar yang menjadi hijab pada terkabulnya doa. Ibu jaga pemakaian, jaga mulut, jaga hati. Juga jaga sumber rezeki/pemakanan.

Semoga Allah swt beri kita taufiq (kekuatan untuk melakukan perubahan) dan hidayah (petunjuk untuk kita jadi lebih baik).

P/s Sila komen tanda ukhuwwah.
Share jika dirasakan bermanfaat.

Alhamdulillah dah tertunai janji nak tulis tips yang panjang ni


Hati-Hati Beli Tanah Lot Lidi, Pakar Kewangan Ini Senarai 7 Sebab Kena Tahu, Elak Kena Tipu!

Sudah tentu ramai yang bercita-cita untuk memiliki tanah sebagai pelaburan untuk aset jangka masa panjang.

Maklumlah  dengan memilik tanah sebegini akan memberi pulangan yang lumayan jika dijual semula.

Malah ada juga yang membeli tanah untuk dijadikan kediaman setelah bersara. Lantaran itu, sudah tentu iklan tanah akan menjadi tumpuan.

Namun hati-hati, bimbang ada yang tanah yang murah tetapi ia tidak boleh dimiliki sepenuhnya oleh pemilik sebagaimana jenis tanah lot lidi. Pasti sesiapa sahaja akan rambang mata.

RUMAH CANTIK, TAPI?

Semalam saya ziarah satu rumah selepas tuan rumah maklumkan nak jual rumahnya.
Bila saya minta salinan geran, tuan rumah kata ada dengan peguam.

Katanya namanya ada dalam geran tanah ini. Saya mula rasa ada yang tak kena.
Tuan tanah ini beli tanah pada harga RM70,000 . Kos bina rumah cantik begini pada harga RM170,000.

Dalam iklan yang ditawarkan, bunglow ini hanya pada harga RM165,000 sahaja.
“Dulu dia janji masukkan nama dalam geran”. Ceritanya laju.

Akhirnya saya faham bahawa kediaman ini dibina atas Lot Lidi kita sebut. Lot lidi adalah lot pertanian yang belum dipecahkan menjadi lot individu yang berstatus bangunan.

Penjual bila pembeli dah seronok dan bina bangunan, akan mintak duit lagi nanti nak tukar status atau pecah lot dan sebagainya.

“Saya jual murah sebab tuan tanah mintak tambah lagi RM30,000 untuk tukar status tanah bang”.

Nampak permainan mereka?
Ramai yang gila beli tanah konon sebab harga murah. Mereka nak buat rumah sendiri dah pencen nanti katanya.

“Saya dah beli tanah kat kampung bang, murah RM56,000 saja”. Cerita yang selalu saya dengar.

“Orang kampung jual, murah murah. Saya buat personal loan senang bang”.

Saya dah banyak kali tulis, kelemahan Lot Lidi ini kawan.
Elakkan beli Lot lidi ini sahabat sekalian.

Ini Sebabnya

1. Tanah kita buat rumah itu bukan kita punya, ia tetap tuan tanah punya walau nama kita kononnya masuk dalam geran. Proses pindah milik tak berlaku.

2. Ketiadaan geran individu yang berasingan, bagaimanakah tanah lot itu boleh dipindah milik kepada nama pembeli?.

3. Pembinaan rumah tidak boleh dilakukan di atas tanah lot lidi tanpa kebenaran PBT.

4.Tanah tanpa geran sudah pasti tanah ini juga tidak boleh digadaikan kepada bank untuk dapatkan pembiayaan. Apa guna ada tanah tiada nilai?

5. Pemilik Lot lidi tidak layak mendapat pampasan jika tanah diambil oleh kerajaan. Hanya tuan tanah yang layak dapat.

6. Dari segi perundangan tanah yang dibeli pada harga puluhan ribu ringgit itu sebenarnya masih menjadi hak pemilik asal kerana ia tidak dipindah milik secara rasmi kepada pembeli.

7. Walau ada perjanjian, cop lawyer dan sebagainya kata si penjual. Ia tetap tidak diperakui sah Di bawah Kanun Tanah Negara.

“Kalau geran lengkap semua nie saya nak jual RM300,000 nie bang”. Ceritanya semalam.
Kawan kawan,

Hindari membeli Lot Lidi dan tanah tanah lot murah ini. Ia tak jadi milik kita sepenuhnya. Banyak penyelewengan berlaku dan duit susah dapat balik nanti.

“Padanlah tanah nie murah, lot lidi rupanya”.
Lebihkan hati hati agar tak jadi mangsa tipu nanti. Dikampung banyak kisah begini.

Sumber: Azizul Azli Ahmad.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Suami Ketagih Ketum Sampai Badan Kurus Kering, Luahan Isteri Ini Meruntun Jiwa.

Sudah tentu ramai yang tahu bahaya ketagih minum ketum. Malah sudah kes menunjukkan beberapa kematian (pengambilan ketum bersama dadah yang lain) pernah direkodkan akibat ketagihan ketum.

Terbaru menerusi Agensi Anti Dadah Kebanggsaan Daerah Besut mendedahkan luahan hati seorang isteri mengenai suaminya ketagih minum air ketum. Kisah masyarakat ini memang real berlaku dalam kehidupan kita.

Perkongsian Agensi Anti Dadah Kebanggsaan Daerah Besut ini bertujuan untuk memberi kesedaran kepada orang ramai mengenai bahaya air ketum ini.

LUAHAN ISTERI TENTANG SUAMI KETAGIH MINUM AIR KETUM

Suami saya memang minum ketum sebelum kawin lagi. Alasan dia untuk tenaga lelaki dan untuk kerja.

Sekarang kami dah ada anak. Anak dah nak masuk 2 tahun. Saya nampak perubahan ketara pada suami sejak saya pregnant. Dia semakin panas baran. Stok ketum tak pernah putus. Dalam peti sejuk penuh dengan air ketum.

BADAN SUSUT

Badan dia semakin susut. Dari size pinggang 40 jadi 34. Boleh nampak tulang dah. Selera makan pun kurang. Dia asyik dengan air ketum. Saya tengok dia minum kalah orang minum air masak. Setiap jam nak kena minum.

Duit gaji tak pernah cukup. Saya sedih bila nampak mesej kawan dia mintak hutang. Suami beli ketum sampai berhutang. Hisap rokok pun makin kuat.

ABAIKAN KELUARGA

Duit belanja dapur pun tak bagi. Sewa rumah pun saya bayar. Bila tanya mesti kena marah. Sampai dah nak naik tangan. Saya stress.

Saya tak tahu macam mana lagi nak selesaikan masalah ni. Saya nak semua ni selesai cepat. Anak saya semakin membesar. Saya tak mahu anak saya terganggu emosi.

Panjangkan luahan ni. Inilah luahan hati seorang isteri.

Anda yang kaki ketum anda rasa anda sakit jika tak ambil ketum. Tapi sebenarnya anda sedang menghancurkan masa depan keluarga anda juga.

*Gambar Sekadar Hiasan


“Bunyi Macam Meletup…” – Isteri Mithali “Berkampung” Di Hospital Jaga Suami

Apabila melihat keadaan suami tercinta yang terlantar sakit, isteri mana yang tidak akan sedih dan risau? Begitulah yang dialami wanita ini, selepas suaminya tiba-tiba tidak boleh bergerak disebabkan penyakit “slip-disc” yang dihidapi sebelum ini kembali.

Menurut temubual bersama mStar, ujar wanita yang digelar Ariena, tragedi tersebut berlaku ketika suaminya sedang membasuh kereta di halaman rumah.

“Disebabkan dia melakukan kerja berat tanpa rehat yang sepatutnya, penyakit slip-disc kembali. Selepas dibawa ke klinik untuk pemeriksaan lanjut, suami terus dibawa ke hospital dan dimasukkan ke wad.Kira-kira enam hari juga dia berada di wad. Boleh keluar pun selepas pembedahan berkaitan dilakukan, tapi malangnya doktor menyatakan yang tiada jaminan bahawa suami saya akan pulih seperti sedia kala” ujarnya.

Menurut ibu kepada seorang cahaya mata itu lagi, dia hanya menyedari penyakit suaminya itu selepas kejadian pertama pada tahun 2020.

Dikatakan pada masa itu, suaminya sibuk melakukan kerja-kerja pembersihan rumah seperti memotong rumput. Akibat terlalu banyak ketegangan dalam satu masa, suaminya tiba-tiba terkena “slip-disc”.

“Dia dah lama hidap dari sebelum kahwin lagi… tapi masa mula kenal tu, saya tak tahu. Lepas kahwin, dia buat kerja rumah dan potong rumput semua. Tapi kejadian tu berlaku masa saya bekerja. Bila saya balik dengar bunyi macam meletup kat badan dan terus tak bolen gerak masa dia cuba nak bangun berjalan. Mujur adik tolong jaga anak saya masa tu, jadi saya boleh bawa suami ke klinik,” imbasnya.

Walaupun mengetahui tentang penyakit tersebut, Ariena terpaksa membawa suaminya menaiki motosikal kerana dia baru sahaja memiliki lesen kereta.

“Masa tu naik motosikal, saya tak reti nak bawa kereta sebab baru dapat lesen. Suami sakit tapi saya tak dapat nak papah sampai ada orang tolong bawa dia masuk ke klinik untuk pemeriksaan. Rawatan yang dilakukan masa ni adalah suntikan masuk gel pada tulang dan doktor dah maklumkan yang gel bolen bertahan dalam tempoh dua tahun jika pandai jaga. Tapi belum pun sampai dua tahun, dia kembali sakit… mungkin kerana buat kerja berat tanpa rehat,” ujar Ariena.

Dikatakan bahawa disebabkan gel yang dimasukkan sebelum ini telah pun kering, doktor mencadangkan supaya suaminya menjalani pembedahan bagi membetulkan tulang. Menerima cadangan doktor, dia dimasukkan ke wad selama enam hari.

“Sepanjang suami masuk hospital, saya jaga. Saya pergi selepas hantar anak ke sekolah kemudian balik dalam pukul 11.30 pagi untuk ambil anak balik sekolah,” kongsinya.

Mengikuti video tular yang menunjukkan suaminya tiada di wad, katanya, dia terlambat sampai ke hospital kerana perlu menguruskan anak.

“Video tu, saya terlambat pergi sebelum dia masuk dewan bedah sebab perlu jaga anak kat rumah… sukar nak bawa berikutan anak saya speech delay, jadi dia susah nak diuruskan. Malam selepas bedah tu, saya dan anak tidur hospital sebab kena jaga suami,” luahnya.

Selepas rawatan dan pembedahan yang dilakukan, keadaan suaminya semakin pulih namun masih tidak boleh berjalan.

Tambahan pula, jika dapat berjalan sekali pun, suaminya akan senget sedikit serta bergerak dengan perlahan.

Di samping itu, walaupun melakukan pembedahan, doktor menyatakan bahawa suaminya tidak akan pulih sepenuhnya.

Semoga artikel ini memberi manfaat dan inspirasi kepada para pembaca di luar sana.

Terima Kasih


Gadis Kongsi ‘Benda’ Menyerupai Ibu Tenung Masa Masak Nasi. “Part ‘Dah Tau Ke’ Naik Bulu Tengkuk Aku Oii”- Netizen

Rasanya benda paling orang cuba elak berhadapan dengan makhluk halus. Walaupun kita tahu disekeliling kita memang ada ‘benda’ itu, asalkan tak nampak atau tidak bagi hint kewujudan dia disekeliling kita pun dah kira bersyukur. Kan?

Lain pula jadinya dengan perkongsian gadis ini bila entiti seram ini menyerupai ibunya semasa dia di rumah. Katanya sudah menjadi kebiasaan bila ibunya meminta dia untuk masak nasi dan pada hari kejadian, ibunya menitip pesan untuk berbuat demikian.

Namun, selang 10 minit dia ternampak ibunya yang berbaju kelawar sudah berada di rumah iaitu di bahagian ruang tamu tanpa berkata apa-apa dan dia berprasangka ibunya baru sampai ke rumah.

Tanpa menghiraukan ibunya, dia terus ke dapur untuk memasak nasi. Situasi menjadi pelik apabila ibunya itu turut datang ke dapur dan berdiri di sebelahnya dengan pandangan yang mencurigakan sebelum berlalu duduk di ruang tamu semula.

Ketika dia di ruang tamu, dia sempat bertanya tentang lauk yang dibeli ibunya untuk dipanaskan tetapi ibunya hanya menjawab “tak pa lah” sambil senyum.

Tidak lama kemudian, telefonnya tiba-tiba berbunyi dan apa yang membuatkan gadis itu terkejut adalah apabila ibunya menyuruh dia turun ke bawah lagi 5 minit untuk mengangkat barang.

Ketika itulah dia tersedar bahawa wanita yang berada di rumahnya itu sebenarnya jelmaan makhluk halus. ‘Benda’ itu sempat bertanya kepadanya “nak pergi mana tu? dah tahu ke?” membuatkan ramai yang seram mendengarnya.

Video yang berdurasi 2 minit 59 saat itu begitu mencuri tumpuan warga maya dengan meraih 1.8 juta penonton. Rata-rata meremang dengar kisah gadis ini, malah ada yang sambil memerhati pintu yang tidak bertutup di belakang kerana khuatir sesuatu bakal berlaku.

Tonton video penuh di bawah ini..

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Mesej Minta Maaf, Saya Menangis.” ‘Hilang’ Di Hari Jadi, Hati Ibu Ni Luluh Bila Tahu Keberadaan Anak. Sebaknya Baca!

Ibu mana tak cemas, hati mana yang tak gusar bila mana anak yang disayangi tiba-tiba ‘hilang’. Namun segala kerisauan lenyap bila menerima berita daripada si anak akan ‘kehilangannya’ itu. Lebih menyentuh hati ibu ini bila mengetahui keberadaan si anak tersebut.

Selepas waktu Syuruk semalam, saya mencari aiman untuk sama-sama bersarapan pagi.
Namun, dimaklumkan oleh pembantu rumah – awal pagi lagi aiman telah keluar dengan rakan-rakan baiknya; Luqman, Azmil, Harun, Naim dan Manol.

Rupa-rupanya Aiman memilih pendekatan yang berbeza dalam menyambut hari kelahirannya. Dia bersama rakan-rakan meraikan hari jadi dengan membersihkan tanah perkuburan. Membuatkan si ibu hilang kata-kata dek kerana terharu dan tersentuh hati.

Rupa-rupanya, Aiman memilih untuk meraikan hari jadinya pada 15 Ogos 2020 dengan sahabat dunia akhiratnya – membersihkan Tanah Perkuburan Islam Sungai Tangkas, Bandar Baru Bangi.

Dari Syuruk hingga selesai Zuhur, Aiman dan rakan karib bergotong-royong membersihkan Tanah Perkuburan yang merupakan ‘rumah kediaman’ terakhir kita di dunia yang fana ini.

Saya sebagai ibu yang melahirkan aiman ke dunia ini; hilang kata-kata!

#myaiman
#myheart
#mysoul

(Man…terima kasih untuk sebuah kasih sayang man yang sangat berharga)


Rumah Kekal Wangi Sentiasa, 4 Perkara Ni Kena Periksa, Isteri Wajib Peka Ni!

Rumah kita adakalanya masih meninggalkan bau yang kurang enak walaupun sentiasa dibersih dan dikemaskan setiap hari.

Sebenarnya ada beberapa cara yang dapat mewangikan rumah dan rasa lebih segar baunya. Caranya bagaimana? Ada banyak cara yang kita kenal pasti supaya rumah kita tak berbau hapak dan busuk.

Cuba periksa beberapa perkara ini dan ikut langkah ini untuk pastikan rumah lebih berbau harum dan segar. Jom cuba!

Periksa Karpet
Sesekali periksa karpet di ruang tamu atau ruang makan. Adakalanya anda mungkin tak perasan anak tumpahkan air di atasnya. Mungkin ini puncanya bau hapak di rumah anda. Jika tiada bau sekalipun, sesekali jemurlah karpet pada cuaca yang panas. Tak perlu diangkat, rapatkan sahaja ke dinding tingkap. Pastikan kena cahaya.

Buka Tingkap
Ketika keluar rumah, pastikan tingkap dibukakan sedikit supaya adanya aliran udara yang keluar masuk. Jangan buka terlalu besar, cukup hanya sekadar melalukan udara. Cara ini buat udara lebih bersih dan bau pun kurang.

Udara Masuk
Walaupun rumah anda menggunakan penghawa dingin setiap hari. Sesekali dihujung minggu, bukalah tingkap untuk membolehkan udara segar masuk ke rumah. Cahaya panas yang masuk membolehkan bau dikurangkan.

Penyegar Udara
Kalau kita ada memelihara haiwan peliharaan seperti kucing di dalam rumah, wajib mempunyai pengegar udara. Cara ini sangat berkesan. Selain sentiasa memastikan kebersihan dijaga, perlu pasangkan penyegar udara ini supaya dapat mengurangkan baunya.

Cara Harumkan Rumah
Nak harumkan rumah kita senang sahaja. Setelah memeriksa mana-mana ruang yang berpotensi mengeluarkan bau kurang enak dan lakukan semua perkara di atas, anda kenalah pula menggunakan beberapa altenatif untuk kekal segar. Begini caranya.

#Petua 1 -Hirisan Daun Pandan
Sesekali rajinkanlah diri untuk menghiris daun pandan dan letakkan di dalam bekas terbuka. Sembur sedikit wangian dan biarkan di rumah tamu rumah kita. Jika malas, ambil sahaja daun pandan dan ikatkan kemas. Kemudian letakkan pada penjuru rumah kita.

#Petua 2 -Sembur Langsir
Bagi memastikan langsir sentiasa terjaga dengan cantik dan harum baunya, semburkan langsir dan seluruh fabrik dirumah kita seperti kusyen dan sofa dengan pewangi. Wangian berbentuk lemon atau ros antara yang serasi dengan bau rumah. Semburkan sahaja dengan kerap!

#Petua 3- Guna Lemon
Di ruang dapur, letakkan hirisan lemon di dalam segelas air dan biarkan sahaja ia mengeluarkan bau yang enak. Boleh juga diletakkan pada ruang-ruang lain jika anda suka.

#Petua 4- Lap Perabot
Satukan air bersama pelembut fabrik kemudian lapkan pada perabot di rumah kita. Bukan hanya dapat elakkan habuk yang melekat tetapi baunya kekal harum.

#Petua 5 – Udara Wangi
Selain menggunakan penyegar udara bagi membolehkan udara keluar masuk, satukan tiga bahan ini iaitu pelembut fabrik, cuka dan juga air.

Kemudian semburkan sahaja pada seluruh rumah. Gabungan dua bahan ini memperbaiki udara yang lebih bersih dan baunya pun harum.


Trik Elakkan Perompak Masuk Rumah, Ini Cara Yang Boleh Dilakukan, Wajib Buat!

Memastikan pintu masuk utama rumah kita sentiasa dalam keadaan baik adalah menjadi kewajipan semua. Kita sebagai ketua keluarga haruslah bertindak melindungi anak-anak dan isteri daripada sebarang anasir tidak sihat.

Soal keselamatan rumah antara yang perlu diberikan lebih perhatian. Pintu rumah, tidak kiralah mana-mana pintu rumah kita harus dilengkapkan dengan kunci yang benar-benar kuat bagi menyulitkan sebarang proses untuk membukanya, jika terjadi sebarang perkara yang tak diingini.

Berkongsi di laman sosial Facebook, seorang wanita bernama Mariana Harrison–Realtor telah berkongsi satu tips yang dipesan bapanya.

Tip ini cukup berguna sebagai tambahan sistem keselamatan di kediaman kita. Jadi jom ikut cara yang dilakukan oleh wanita ini agar rumah kita lebih selamat.

Berikut adalah perkongsian beliau yang diterjemahkan ke dalam bahasa Melayu.

“Ayah berikan nasihat ini kepada saya suatu masa dulu apabila saya berpindah ke rumah pangsapuri pertama saya. Ayah datang ke rumah dan tukarkan skru untuk saya sebaik saja saya berpindah masuk.

Ia adalah tips keselamatan rumah yang anda tidak pernah terfikirkan. Kebanyakan kontraktor akan memasang plat tombol pintu dengan skru yang panjangnya setengah inci sahaja. Ini bagi membolehkan pihak penyamun menendang pintu rumah anda dengan mudah sekali.

Apa yang ayah saya buat adalah dengan menggantikan skru itu dengan skru panjang, 4 inci bingkai pintu rumah. Jika rumah cuba diceroboh, mereka akan mengambil masa yang lama untuk pecahkan pintu. Cara ini juga akan membuatkan si penyamun letih dan membatalkan niat jahat mereka.

Lihat pada gambar perbandingan dua skru berkenaan. Dengan cara ini juga, tindakan penyamun menendang pintu rumah anda berkali-kali juga akan menimbulkan
bunyi bising sebagai ‘alarm’ kepada diri anda dan juga jiran-jiran anda. Sekali gus pelan mereka akan gagal dan mereka akan beralih pula pada mangsa yang lain.”

Jadi jom cari skru yang lebih panjang dan tukarkan skru pintu kita. Mahu lebih selamat lagi, tukarkan semua skru sedia ada di tingkap, pintu, grill rumah dan lain-lain dengan skru yang lebih panjang seperti yang di ceritakan oleh wanita ini.

Walaupun usaha ini nampak mudah dan ringkas tetapi ia sangat membantu keselamatan kita dan keluarga.

Selamat mencuba!

Sumber: Mariana Harrison


Ini 5 Pesanan Buat Suami Agar Mudah Jemput Rezeki. Ramai Tahu Tapi Jarang Buat!

Suami yang bertanggungjawab akan sentiasa membahagiakan isteri dan anak-anak.

Walaupun hanya menjamah hidangan, itu sudah cukup membuatkan rezeki datang tanpa diduga.

Barangkali ramai yang tahu tapi jarang buat. Moga muhasabah diri untuk membahagiakan keluarga.

1. Jika isteri dah siapkan minuman, makanan, dah dihidangkan atas meja, lepastu isteri panggil kita makan, kita pula sibuk dengan telefon, sibuk hal lain lagi, lalu biarkan makanan sejuk, maka lambatlah rezeki masuk.

2. Jika pulang ke rumah, sampai-samapi anak terus menerpa dekat dekat kita, sambil bising-bising.. nak itu nak ini. Penat macamana sekali pun, duduklah sekejap dan bercakap dengan mereka. Peluk cium anak, itu cara kita menghargai mereka ‘pembawa rezeki’. Jangan marah-marah, jangan cepat naik angin.

3. Bila bangun pagi, kejutkan juga pasangan untuk bangun sekali. Jangan dibiarkan saja pasangan tidur dan terus hanyut meninggalkan solat subuh. Ini juga salah satu rezeki susah nak dekat dengan kita. Bila rezeki sempit, hubungan rumahtangga pun makin dingin. Itu yang nak bergaduh je laki bini berantakan.

4. Usahakan untuk beri wang belanja kepada isteri walau gaji kita kecil. Kalau tak mampu bagi RM100, berilah RM50 @ RM10. Rajin-rajin tengok dompet isteri, jangan terkejut kalau nampak duit syiling je yang ada.

Zaman ini memang era orang perempuan gajinya lebih besar, namun usaha memberi nafkah itu adalah pintu kepada banyaknya lorong rezeki.

5. Banyak-banyak bergurau mesra dari marah-marah. Tengok balik dalam rumah tangga semua kita. Macamana bonding kita dengan isteri. Selama ni kalau cara kita banyak sakitkan hati dia, berubahlah. Isteri tak pernah lupa untuk berdoa buat suaminya. Itulah antara salah satu asbab rezeki kita berpanjangan. Doa isteri mustajab buat suami.

Namun jika orang di dalam rumah itu sering marah, sering tak suka itu ini, sering hatinya tak bahagia, mana ada makhluk mahu bertandang, termasuklah rezeki.

Jangan lupa untuk bahagiakan orang yang kita sayang

Kredit: 9bulan 10hari


Doktor Gigi Ini Jelaskan Manfaat Guna Kunyit Bila Sakit Gigi. Bahan Masakan Jadi Sumber Perubatan, Superb!

Menurut kajian yang telah banyak dilakukan oleh penyelidik negara India menyatakan bahawa kandungan utama kunyit yang bernama kurkumin dapat menghalang pembiakan bakteria yang menjadi punca gigi berlubang.

Sejak zaman kuno tanaman menjadi sumber utama perubatan. Curcumin (diferuloylmethane) adalah komponen kunyit kuning-oren (Curcuma longa),
rempah yang sering dijumpai dalam serbuk kari.

Secara tradisional terkenal dengan kesan anti-radang, C. longa mempunyai sejarah penggunaan kuratif dalam sistem Ayurveda dan perubatan cina.
Dalam bentuk gel, ia adalah komponen dalam sistem ubat-ubatan tempatan. Mereka memberikan pandangan bahawa kunyit mempunyai banyak fungsi terutamanya pada aktiviti biologi miswak dan aplikasi perubatan dan pergigian.

Ini caranya

Bolehkah saya menggunakan kunyit untuk sakit gigi?

Caranya hanya berkumur dengan larutan air kunyit, sama ada kunyit hidup mahupun kunyit serbuk secara teratur. Ini sebagai salah satu alternatif untuk mencegah dan mengatasi pembusukan gigi (gigi berlubang).

Manfaat Kunyit untuk Kesihatan Pergigian:

Ia boleh digunakan secara tempatan untuk merawat gigi yang sakit sebagai pengganti ubat anti-radang. Ia juga membantu menghilangkan plak yang bertanggungjawab terhadap kerosakan gigi kerana sifat antimikroba.

Ia mempunyai sifat anti-radang dan antibakteria yang menjaga gusi agar tetap sihat dan mencegah kerosakan gigi.

Menurut kajian mereka, Kunyit juga dapat memberikan kelegaan dari masalah gigi dengan cara berikut:
1. Bilas mulut dengan air kunyit (rebus 5 g serbuk kunyit, dua ulas, dan dua daun jambu kering dalam 200 g air) akan memberikan kelegaan segera.
2. Mengurut pada gusi gigi yang sakit dengan kunyit panggang, menghilangkan rasa sakit dan bengkak.
3. Menyapukan serbuk kepingan kunyit yang dibakar dan biji rumpai pada gigi dan membersihkannya. Ia akan menjadikan gusi dan gigi menjadi kuat.
4. Membuat pes yang dibuat dari 1 sdt kunyit dengan ½ sdt garam dan ½ sdt minyak mustard memberikan kelegaan dari radang gusi dan periodontitis. Gosok pada gigi dan gusi dengan pes ini sebanyak dua kali sehari.
5. Pes kunyit senang dibuat dan dapat meredakan sakit gigi buat sementara waktu. Untuk membuat pes kunyit, tambahkan satu sudu teh serbuk kunyit ke dalam pinggan kecil.
Tambahkan air secukupnya untuk membuat pasta pekat, dan sapukan terus ke gigi yang terkena. Biarkan pada gigi selama 5-10 minit, kemudian bilas.

Ringkasan
Manfaat kunyit termasuk: analgesik, antibakteria, anti-radang, anti-tumor, anti-alergi, antioksidan, antiseptik, antispasmodik, pembuka selera, astringen, kardiovaskular, karminatif, cholagogue, pencernaan, dan diuretik.
Terdapat banyak kegunaan kunyit dalam pergigian. Penggunaan tumbuh-tumbuhan dan herba untuk penjagaan gigi adalah sistem perubatan orang asli yang sangat biasa.


Begini Cara Servis Peti Ais Tak Sejuk Dengan Modal RM12 Je. Lelaki Ni Kongsikan Tip Mudah & Menjimatkan!

Biasa tak berlaku tiba-tiba peti ais  di rumah kurang sejuk? Lebih-lebih lagi bagi peti ais yang sudah lama diguanakan. Ini disebabkan oleh komponen di dalamnya yang perlu diperiksa atau diganti.

Penah x tiba2 peti sejuk kat atas beku, tp kat bwh x sejuk pon,, xpon atas bawah kurang sejuk, jd sy nk kongsi sikit, selalunya yg jadi masalah ialah, defrost thermostat / defrost sensor yg rosak,, jadi sy nk tunjuk kat mana dan cara nk tukar bnda ni,, sensor ni sy beli online, sbb kdi x bukak masa pkp ni.. Modal lbh kurang rm 12 bnda ni
Bnda yg perlu
– off power weyyyy, mati keras satgi 🤣
-Screwdriver philip
-cable tie
-defrost thermostat
– shirnk tube/ selotip hitam
-hair dryer optional 😇

Masalah ini biasanya berlaku disebabkan oleh defrost thermostat atau defrost sensor  rosak. Bagaimana nak servis tu? Boleh ikuti cara berikut.

Kalau bukak cover bhg atas pt sejuk, mcmni rupa dia, semua dah frozen, sbb tu bwh x sejuk.

Tgu ais tu mencair sndiri… Sy x kosa nk tggu,😂 jd guna hair dryer pon boleh nk bg cepat cair😁 tadah bekas.. Sng nk buang ais yg cair tu🤣

Ok.. Dah cair perasan x bnda tiub warna pink tu,, haaa tu la sensor tu…, potong cable tie tu.. Tarik keluar sensor tu

Ok ni keadaan sensor tu.. Yg bawah tu, baru punya

Ok. Mcmni…

Potong wire yg asal tu,, pastu sambung pada yang baru,, jgn risau xda polarity.. Bubuh ja ikot suka hmpa,, 😉… Kemaskan Guna heat shirnk tube (wana hijau tu), kalau xda bole guna selotip hitam pon xpa.

Letakan pada posisi asal, bhg metal sensor tu hala ke bhg bawah ye,, guna kable tie, ikat balik kemas2, supaya x bgerak3., tutup balik cover.. Ha siapla.. Sng kn…

P/s, : yg tiub blah bawah tu pulak nama dia thermal fuse,, mcm fius besa,, untuk elakkan coil terlebih panas (fius putus) masa pt sejuk ni auto untuk cairkan ais ( defrost heater) yg terjadi masa compressor off 😁

Ni rupa sebelum bukak,, yg ni pakai clip ( petak kecil kiri dan kanan kat atas sekali tu) ada yg guna screw,, ikot model,, 👌

Byk yg tanya mcmna rupa defrost thermostat ni,, mcm ni la rupa dia,, ada byk jenis bulat, petak,, bg pndapat saya x kisah untuk guna yg mana pon ikot poket tuan2,, fungsi dia ttp sama walaupon bentuk dia berlainan,, bnda ni cuma sensor je, nk test benda ni ok ke x,, bole guna multimeter cek continuity dia.. Dlm keadaan x sejuk xda continuity,, dah sejuk baru ada moga bermanfaat 😇

#diy
#jimatduit 🤣😁


Lebihan Makanan Jika  Disimpan Cara Betul, Boleh Tahan  Berbulan-bulan. Ni Perkongsiannya!

Kaedah menyimpan lebihan makanan dengan cara dibekukan cukup praktikal untuk dilakukan bagi mengelakkan pembaziran andai banyak makanan tidak dapat dihabiskan.

Berbanding menjadi kelaziman kita ibu-ibu ini asal ada lebihan makanan, semuanya terus dimasukkan ke dalam peti ais. Maklumlah sayang hendak dibuang, lagi-lagi jika banyak kuantitinya.

Pun begitu, sebenarnya kaedah itu tidak praktikal untuk ibu-ibu lakukan agar lebihan makanan tersebut dapat kekal elok dan selamat untuk tempoh yang lebih panjang hingga berbulan-bulan lamanya.

Ini sebagaimana yang dikongsikan oleh Public Health Malaysia untuk panduan bersama.

Tabiat kita bila makanan tak habis, kita selalu simpan dalam peti ais untuk dimakan kemudian hari. Tapi selalunya tidak tahan lama. Esok lusa dah basi.

Tahukah anda, makanan-makanan ini boleh disejukbekukan supaya ianya tahan lebih lama?

Berikut adalah makanan dan jangka hayat jika ianya disejukbekukan.

Share dan simpan infografik ini agar boleh jadi rujukan bila nak simpan makanan nanti.

Apa yang pasti, melalui kaedah menyimpan lebihan makanan dengan cara dimasukkan ke dalam bekas berpenutup dan kemudian dibekukan sebagaimana saranan Publick Health Malaysia ini cukup praktikal untuk dilakukan bagi mengelakkan pembaziran andai banyak makanan tidak dapat dihabiskan.

Contohnya, marjerin/mentega yang sering kita gunakan untuk menyediakan hidangan kek atau biskut. Sekiranya masih berbaki eloklah disimpan di ruangan sejuk beku untuk tujuan simpanan lebih lama.

Jangan tak tahu, lebihan marjerin tersebut bila disimpan dengan cara ini boleh bertahan dan kekal elok selama hingga 9 bulan lamanya.

Manakala dengan menyimpan cara bekukan pizza, ia akan kekal selamat untuk dimakan sehingga 1 bulan lamanya.

Begitu juga dengan beberapa jenis makanan lain yang ada di dalam infografik yang dikongsikan itu. Semoga perkongsian ini bermanfaat untuk kita semua.

p/s:
Pastikan ianya dibalut dengan ketat atau disimpan dalam bekas sebelum disejukbekukan


Gaji Kecil Di Bandar Besar, Bukan Mudah. Buat Ni Untuk Hadapinya!

Cabaran hidup di bandar ketika ini memang amat berat dirasakan terutamanya dengan bebanan kewangan.

Kos sara hidup semakin tinggi sedangkan gaji dirasakan begitu kecil nilainya. Jadi apa boleh dilakukan oleh suami sebagai ketua keluarga mahu pun isteri.

Ikuti perkongsian ini, semoga bermanfaat.

GAJI KECIL DIBANDAR BESAR

Suami isteri dibandar harus tabahkan hati jika gaji kecil dibandar. Isteri harus tabah dengan keadaan ekonomi.

“Semua benda mahal disini”.

Bantu suami cipta ekonomi rumah tangga sendiri.

Jangan merungut dan belajar berniaga secara ‘dropship’ , ‘affiliated’ atau food delivery.

Hidup memang sukar kini, modal berniaga bukan duit tetapi ilmu dan tulang empat kerat kita sahaja.

Isteri jelita bantu suami bina ekonomi. Suami kacak utamakan keluarga dari kawan kawan kedai kopi.

Rezeki kita akan berganda jika saling utamakan keluarga bersama sama.

Moga kita semua sejahtera dan ada simpanan sendiri nantinya.

Sumber : Azizul Azli Ahmad


“Harap Awak Akan Ingat Kejadian Hari Ini. Ada Orang Yang Tiada Hubungan Persaudaraan Dengan Kamu Datang Membantu.” Cikgu Mohd Fadli Salleh

Jika dahulu, pepatah ini, ‘Guru Ibarat Lilin, Membakar Diri Menerangi Yang Lain’, pasti kita membayangkan usaha dan tenaga cikgu mengadakan kelas tambahan untuk memastikan anak-anak muridnya berjaya. Kini selain tugas hakiki tersebut terdapat guru yang membuat kerja-kerja kebajikan untuk membantu anak murid yang miskin dan kurang bernasib baik.

Beliau juga sempat berpesan kepada anak-anak muridnya bahawa menghargai sumbang yang diberi dan tidak lupa diri. Menitipkan nasihat kepada anak-anak murinya agar ia menjadi pencetus kepada murid-murid ini menjadi seorang yang mensyukuri nikmat dalam kehidupannya

“Awak mungkin lupakan cikgu suatu hari nanti. Awak mungkin lupa wajah cikgu. Mungkin lupa nama cikgu.

Namun cikgu harap awak akan ingat kejadian hari ini. Kejadian di mana ada orang yang tiada hubungan persaudaraan dengan kamu datang membantu.

Cikgu sangat berharap kamu sentiasa ingat ada seseorang yang tidak melupakan awak disaat awak dan keluarga awak dalam kesusahan.

Awak mungkin seorang anak yatim pada hari ini, awak mungkin dari keluarga miskin hari ini, dan bila awak besar esok, beribu-ribu kanak-kanak senasib dengan awak diluar sana.

Awak bantulah mereka seperti mana awak dibantu hari ini. Bantu apa sahaja. Jika pun tidak kaya, bantu dengan tenaga. Bantu mengelap air mata.

Kita hidup tidak lama. Dan hidup ini bukan hanya berkisar tentang kita.

Jangan biarkan kitaran peduli seperti ini terhenti. Jangan biarkan putaran kebaikan seperti ini mati.

Jangan biarkan!

Cikgu tak marah jika kamu lupa cikgu suatu hari nanti. Namun cikgu sangat marah jika kamu hentikan kitaran kecaknaan ini!”

Itulah antara bait kata yang sering aku tuturkan pada murid bila aku kumpulkan mereka untuk serahkan bantuan dan sumbangan yang kawan-kawan kirimkan.

Tidak banyak tapi sentiasa. Tidak ramai tapi ada. Tidak kaya tapi cakna.


“Ratu Tu Macam Kim Yoo Jung..”- Que Haidar Kongsi Gambar Bercuti Di Korea, Wajah Anak Gadisnya Pula Curi Tumpuan!

Menjadi kelaziman, asal hujung tahun sahaja  ramai antara kita akan manfaat cuti yang ada untuk membawa keluarga melancong. Tidak kiralah sama ada bercuti di dalam negara mahupun ke luar negara.

Begitu juga buat keluarga artis ini, Tengku Iskhan Shah Tengku Haidar atau lebih dikenali dengan nama Que Haidar antara pelakon yang berbakat besar bersama isterinya Linda Jasmine telah membawa anak mereka iaitu Tengku Ratu dan Tengku Cleopatra bercuti ke Korea.

Perkongsian gambar percutian musim sejuk mereka sekeluarga di Korea mencuri tumpuan peminat dan warganet. Dapat dilihat Linda kekal cantik dan terlihat awet muda, malah hingga ada menyamakan seperti adik dan kakak bila bergambar bersama anak gadisnya itu.

Bahkan wajah Ratu yang nampak begitu jelita berjaya mencuri tumpuan warganet. Sekilas pandang wajah ratu seakan gadis Rusia manakala Cleo pula sangat comel saling tak tumpah seperti wajah ayahnya.

Meninjau di ruangan komen, pelbagai reaksi diberikan oleh warganet dan antaranya yang menarik perhatian adalah seperti berikut :

“Okay first gambar saya confius mana satu ratu, rupanya yang tengah tu maknya..Allah cantik-cantik semuanya”

“Macam orang Korea lah korang”

“Cantiknya anak dara Que”

“So pretty anak-anak dia. Terpegun melihat Ratu, macam orang Rusia sekali pandang. Cantik sangat”

“Comel betul anak dara berdua ni. Si Ratu tu macam Kim Yoo Jung…”


Buat Baja Organik Guna Dua Bahan Aje. Pokok Pun Jadi Gemuk-Gemuk Dan Lebat Berbunga! Patutlah Viral Hingga 13K!

Sejak perlaksanaan Perintah Kawalan Pergerakan (PKP) kira-kira tiga bulan lebih lalu, ramai antara kita mempunyai hobi baru iaitu berkebun. Malah dalam tempoh itu, banyak grup ‘tumbuh’ di media sosial.

Menariknya, grup ini berkongsi mengenai cara menanam tanaman dan tip membuat baja. Selain membeli baja, ada juga petua untuk membuat baja secara organik.

Apa kata lihat cara buat baja ni. Menariknya apabila menggunakan dua bahasa aje iaitu telur dan yakult. Mudah kan.

IKUTI PERKONGSIAN INI.

Mak nak kongsi satu petua ringkas menyuburkan tanaman yang dah ramai orang cuba dan berjaya. Ini mak dapat hasil dari menelaah FB.

Ini plant booster. Bukan otak aje perlu dibooster pokok pun sama okey. Nak dibelai-belai, ajak bersembang, senyum manis pada dia maka berbunga rianglah mereka.

Mengada sangat.

Kos nya murah, tak perlu guna tenaga beria, tak perlu baca jampi serapah. Cuma spray dan lihat keajaibannya. Semua pokok tanaman kita akan berkembang biak, daun bukan main hijau kemudian kalau berbunga tu bukan main meriah lagi.

Mari kita baca dan cuba buat hari ini juga.

Selamat mencuba! Memang mudahkan.


12 Tanda Suami Begitu Sayang Isteri. Antaranya Tetap Makan Masakan Isteri Walaupun Tak Sedap

Setiap wanita mengimpikan suami yang bukan sahaja boleh mencurahkan tanggungjawab dan kasih sayang terhadapnya tetapi turut melengkapi setiap kekurangan yang dimilikinya. Jika suami anda mempunyai 12 sifat-sifat ini, seharusnya anda beruntung kerana memiliki suami yang menjadi kebanggaan sekali gus membuatkan orang di sekeliling cemburu dengan anda.

Apa kata anda tengok, ada ke suami anda miliki tanda-tanda ini.

1. Selalu buat isteri bahagia sewaktu berada di sisinya.
Seorang suami bukan sahaja berperanan sebagai seorang teman hidup tetapi harus menjadi seorang yang boleh melengkapi setiap kekurangan isteri. Malah suami juga perlu menjadi seorang ‘guru’ yang mendidik isteri, selain memenuhi keperluan isteri yang membolehkan isteri rasa bahagia apabila berada dekat dengan suami.
2. Sentiasa genggam tangan isteri seeratnya.
Tanpa melalui kata-kata, suami yang terbaik tidak sesekali melepaskan genggaman isterinya ketika suami menunjukkan cinta dan kasih sayangnya. Suami juga tidak rasa malu untuk menunjukkan keprihatinannya terhadap isteri di khalayak ramai kerana suami tahu sikap pedulinya itu akan membuatkan isteri rasa lebih tenang.
3. Cinta suami sentiasa mekar dan tak pernah pudar.
Jika suami betul-betul mencintai isterinya, suami pasti sanggup melakukan apa sahaja dan berkorban untuk orang yang disayangi. Malah cinta yang diberikan kepada isterinya merupakan cinta yang tulus demi mengutamakan kebahagiaan isterinya dan bukannya bersandarkan nafsu semata-mata ataupun penampilan luaran isterinya sahaja. Mengikut kajian, meluahkan rasa sayang secara teratur merupakan perkara terpenting yang boleh mendatangkan kepuasan dalam perkahwinan.
4. Sentiasa ketawa bersama isteri walaupun hal-hal kecil.
Suami yang menjadi pujian isteri merupakan suami yang periang dan punya sifat humor kerana mampu membuatkan isteri sentiasa ceria. Walaupun perkara tersebut dianggap biasa bagi pandangan orang lain, namun disebabkan anda berdua saling memahami sifat humor masing-masing membuatkan hidup anda berdua sentiasa diseliputi rasa ceria dan gembira. Apabila isteri rasa gembira bersama orang yang disayangi ini menunjukkan anda seorang suami yang terbaik untuk isteri sekali gus terpancar rasa bahagia dalam rumah tangga.
5. Masih menganggap isterinya wanita yang tercantik.
Semakin lama usia penikahan anda berdua, pasti isteri akan dimamah usia dan penampilan fizikal isteri juga berubah. Wajah yang tegang mulai kendur, rambut yang hitam mulai putih dan badan yang kurus semakin berisi. Sebagai seorang suami yang terbaik, di matanya tetap menganggap isterinya wanita tercantik dan masih menarik sama seperti kali pertama anda berdua bertemu. Malah dalam diam, suami masih cuba mencuri pandangan terhadap isterinya tanpa isterinya sedar, selain mulutnya sering memuji kecantikan isterinya.
6. Ringan tulang membantu isteri tanpa disuruh.
Jika anda menyayangi isteri, seorang suami tidak akan tega membiarkan isterinya sahaja yang terbeban dengan segala urusan di rumah. Suami haruslah sama-sama meringankan beban isteri dalam menguruskan rumah tangga. Malah suami juga sanggup menggantikan tugas isteri tanpa mengeluh saat melakukannya.
7. Berbincang dan minta pandangan isteri sebelum membuat keputusan.
Apabila suami meminta pandangan isteri sebelum memutuskan sesuatu perkara atau anda dijadikan rujukan untuk merungkaikan masalahnya, ini menunjukkan bahawa isteri dianggap insan terpenting dalam hidupnya. Malah suami juga percaya dan menghargai keputusan yang isteri lontarkan. Tidak semestinya setiap pandangan isteri harus diterima namun setidak-tidaknya isteri juga berperanan dalam memberikan pandangan dan nasihat terhadap sesuatu perkara yang suami sedang fikirkan.
8. Sering membanggakan isteri di hadapan temannya.
Walaupun isteri tiada di sisi, suami yang terbaik sentiasa membanggakan orang yang disayanginya di hadapan teman-temannya. Suami yang baik sama sekali tidak malu memiliki isterinya walau apa jua keadaan isterinya. Malah suami juga tidak malu memberitahu temannya yang dia bersyukur dan bangga kerana memiliki wanita seperti isterinya, selain menganggap isterinya istimewa dan menjadi keutamaan dalam hidupnya.
9. Tetap makan masakan isteri walaupun tak sedap.
Suami yang baik akan tetap menjamah masakan isterinya dan tidak terus memarahi isteri walaupun mungkin masakan itu kurang dengan selera suami. Bagi mengekalkan keharmonian dalam rumah tangga, suami yang baik akan menegur masakan isterinya dengan cara yang paling lembut kerana tidak mahu melukakan hati isterinya dan tidak jemu-jemu memberi isteri semangat untuk terus mencuba agar masakannya dapat diperbaiki.
10. Sentiasa bantu isteri jadi insan yang lebih baik.
Semua manusia pasti miliki kekurangan. Walaupun mungkin isteri kurang sempurna dalam banyak perkara, suami yang terbaik akan sentiasa memberikan sokongan untuk isteri terus menjadi orang terbaik di masa akan datang. Sama sekali suami tidak menyesal memperisterikan anda walaupun isterinya ada kekurangan, selain tidak pernah rasa lelah untuk mengajar dan memberikan yang terbaik agar isterinya menjadi wanita yang hebat dalam semua perkara.
11. Tak jeling wanita lain kerana sangat mencintai isterinya.
Tak ramai lelaki yang seperti ini. Seorang suami yang baik tidak akan menjeling pada wanita lain kerana tahu isterinya pasti cemburu. Malah suami akan sentiasa setia dan tidak pernah berpaling daripada isterinya walaupun mungkin ada godaan daripada wanita lain. Ini kerana suami begitu menghormati perasaan isterinya kerana tidak mahu isterinya terluka, selain menghargai pengorbanan isterinya daam memberikan sepenuh kasih sayang terhadap suami dan keluarga.
12. Sentiasa mengembangkan hubungannya dengan sang pencipta
.
Sebagai imam dalam keluarga, suami yang baik akan sentiasa menjaga hubungannya dengan Allah SWT agar keluarganya sentiasa dirahmati dan berasa di jalan yang lurus. Selain itu, suami berusaha agar ilmu agamanya terus berkembang dengan lebih baik supaya dia dapat memimpin isteri dan anak-anaknya mengikuti perintah Yang Maha Esa.

Sumber: FB Rahsia Memikat Isteri